
Parlamentario Rocco Tjon (MEP): 

‘E realidad amargo di Mike Eman su maneho economico y financiero’ 

ORANEJSTAD - Dentro di poco parlamento lo debati riba e cuenta anual 2016 di pais Aruba. Algemene Rekenkamer a haci investigacion riba e cuenta 
anual 2016 dirigi ariba e trayecto pa sostenibilidad di financia publico. Nan a tene cuenta specificamente cu legitimacion, ehecucion y responsabilisacion 
di e presupuesto di e pais. p • 


Castro Perez: 

‘Plastic ta haci mas 
daño pa bida marino’ 


‘laga nos kibra e 
silencio awo: No mas 
abuso di menori’ 


• Gobierno: 
‘Definitivamente lo 
percura cn lo no baha 
coriente y pone Aruba 
plar 

• E area riba prizon SDKK 

• Mas di 25 scol a participa 
na Aruba Art Fair 2018 

Seleccion Hulandes U23 
ta gana di dos partido den 
WBSC- U23 


Tayer ‘ Biba Stress 
Free’ di Cosecha 
y Plataforma 
Promocion di Salud 
finalisa 

Bo computer 
lo por ta 
minando 
Bitcoin pa un 

Castro Perez: 

‘E tipo di desperdicio cu ta haci mas daño pa e bida marino ta plastic’ 



ORANJESTAD - Sr. Cas- 
tro Perez, hunto cu Byron 
Boekhoudt, cu ta Biologo 
Marino, ta e fundadonan 
di e proyecto cu prome 
tabata yama Aruba Un- 
derwater Reef Clean-up 
na aña 1994, y despues nan 
a cambia pa Aruba Reef 
Care Foundation. 

Castro Perez a studia Ho- 
tel Management na Aruba y 
despues el a bay Costa Rica 
pa studia Turismo den Plani- 
ficacion, desaroyo turistico 
y Mercadeo. E1 a cuminsa 
traha cu turismo na aña 1988, 
despues di esey el a bay Mer- 
ca pa studia Maneho di Eco- 
turismo y Planificacion. 

Ora nan tabata bay pa lama pa 
diving, nan tabata haya sushi 
y varios cosnan cu ta con- 
tamina e medio ambiente, na 
e momento ey a nace e fun- 
dacion cu ta un proyecto cu a 
ser estableci pa crea consen- 
shi y pa preserva e bida ma- 
rino. 

Durante un entrevista cu 
Bon Dia Aruba a haci cu 
Castro Perez, el a bisa cu pa 
motibo di su trabou e mester 
biaha tur añanan pa promove 
e mercado di buceo den dife- 


rente eventonan na Merca 
y Hulanda. Eynan el a haya 
masha hopi experiencia pa 
cuida e diferente especie di 
lama manera turtuga, tribon, 
chuchu, entre otro. 

Castro Perez a bisa cu me- 
diante e experiencia cu el a 
adkiri den e evento ey, el a 
ripara cu nan mester cuminsa 
pa haci algo similar pa Aruba. 
Eynan a sali e idea di crea e 
prome c Limpiesa abou di 
awa’. Na e mesun momento 
ey, nan tabata tin un campaña 
cu varios operadornan di bu- 
ceo, e motibo tabata cu tur e 
luganan mester haci limpi y 
saca tur sushi posibel, y nan 
a logra e proposito. Desde 
e momento ey, nan a cum- 
insa pa haci limpi e awa di 
nos beachnan pa tur añanan, 
hunto cu hende cu kier co- 
labora, manera gruponan 
scouts, gruponan di scol, di 
misa, entre otro, cu a gusta 
participa den e evento aki. 

Tambe el a bisa cu ta dedica 
pa bishita varios scol pa haci 
charla di informacion cu e 
topiconan di Lion Fish y e 
diferente reef cu ta existi den 
lama, y e importancia cu nan 
tin pa protege e costanan di 
erosion. Nan ta sirbi como 


habitat pa hopi especienan 
marino, tambe nan ta sirbi 
como un fuente di recreacion 
y nan ta yuda pa fomenta e 
turismo. 

Sr. Castro a bisa cu e princi- 
pal topico di e charla di infor- 
macion ta e tema di conscien- 
tisacion di cuida e medio am- 
biente y bida marino. Asina 
tambe nan ta traha conhunto 
cu otro biologo marino, cu ta 
haci trabou di investigacion 
di e comportacion di e bida 
marino y otro especienan 
abou di awa. Como ehempel 
tabata un studio reciente di e 


zonido acustico di bayena y 
dolfijn. 

Nan como organisacion tin 
e obhetivo di conscientisa, 
pa duna mas lectura y charla 
na scolnan, pa educa mas e 
hobennan y muchanan. Esey 
e ta kere cu ta mas valioso 
pa e muchanan cu ta lanta 
awendia, ya cu e consenshi 
di mantene Aruba limpi. Sr. 
Castro ta sigura cu compara 
cu 24 aña pasa, e hende a bay 
pa un trayectorio basta bon 
cu e tema di medio ambiente. 

E1 a splica Bon Dia Aruba cu 


e comunidad mester tin mas 
consenshi di c e tipo di des- 
perdicio cu ta haci mas daño 
pa e bida marino y cu ta mas 
peligroso ta e plastic’. Ora e 
hende kier haci uzo di lama, 
nan ta pidi pa hiba e menos 
material di plastic posibel, 
pa motibo cu e biento fuerte 
por bula e plastic y e lo haci 
nos bida marino hopi daño. E 
persona mes mester paga tino 
tambe rond di cas y cura di 
cas pa purba pa nan tin me- 
nos desperdicio posibel, pa 
motibo cu mas desperdicio 
lo por tin mas ta afecta e per- 
sona mes. 

Premier Evelyn Wever-Croes: 

‘Laga nos kibra e silencio awo: No mas abuso di menor!’ 



ORANJESTAD - Den su discurso 
na e congreso ‘Break the Silence’ 
recientemente, prome minis- 
ter Evelyn Wever-Croes a com- 
parti algun punto principal pa 
demostra, con importante ta pa 
reconoce e señalnan di abuso in- 
fantil na tempo. 

“Den e cadena di abuso infantil, nos 
ta reconoce algun punto importante 
cu ta rekeri atencion inmediato”, se- 
gun prome minister Wever-Croes. 

Comunidad ta pidi prome cu tur cos, 
pa preveni abuso infantil. Y si esaki no 
ta e caso, e victima y su famia mester 
wordo trata mas lihe posibel. Comu- 
nidad di Aruba ta desea castigo mas 
pisa pa e abusado nan di mucha. Pero 
ta hunto nos mester preveni, evita y 
elimina e problema aki. Nos ta e cui- 
dadonan di nos muchanan. Nan ta 
conta riba nos proteccion. 

•Prevencion di abuso infantil por 
wordo logra door di aumenta con- 
scientisacion. Gobierno pronto lo 
cuminsa cu campañanan di conscien- 
tisacion pa tur mayor comprende cu 
abuso di mucha no ta aceptabel. 

• Victimanan di abuso por wordo 
yuda mas lihe y efectivo door di: de- 
teccion na tempo; semper ta alerta; 
mas colaboracion di comunidad; y 
door di encuentronan manera con- 
greso y/ of conferencianan riba e tema 


aki. 

• Con Aruba por implementa castigo 
mas pisa pa e abusado nan di menor. 
Na prome luga, mester determina 
na tempo y lihe e abuso di menor. 
Despues, door di un procedura di 
investigacion eficiente y lihe di hus- 
ticia pa asina hues por obtene den 
un periodo relativamente cortico un 
archief completo di e caso. Tambe, 
nos leynan mester wordo ahusta pa 
garantisa castigo halto pa asina nos 
mira castigonan mas pisa pa e casonan 
cruel aki. Castigo halto pa e abusado 
sinembargo, no ta e meta riba su mes. 
Castigo halto mester tin como meta 
pa obtene un efecto preventivo y cu- 


rativo. E abusado tambe mester wor- 
do yuda durante su castigo halto pa 
asina preveni recidivismo. Esaki por 
solamente si e malechor keda cera pa 
un tempo largo. Pero si su castigo ta 
cortico, e no por wordo trata y yuda y 
e lo bolbe den comunidad y lo ripiti e 
actonan cruel aki. 

Ainda nos no ta unda nos mester ta. 
Ta p’esey, e maneho di gabinete Wev- 
er-Croes ta concentra riba e siguiente 
puntonan: 

• intensifica e proceso di conscienti- 
sacion door di mas campañanan 

• instala un ‘meldcode’ na unda por 
raporta casonan di abuso 

• implementa cambionan den nos 


leynan pa apoya e procesonan aki, in- 
cluyendo confidencialidad di profe- 
sionalnan medico. 

• introduci un sistema apropia pa 
cuido di mucha 

• inverti den nos profesionalnan 
medico y social, kendenan ta e capital 
humano involucra den e bienestar di 
nos muchanan y nan famia. 

Pa gabinete Wever-Croes, ta impor- 
tante pa e comunidad compronde cu 
deteccion di e prome señal di abuso 
di menor ta importante, no solamente 
pa yuda e victima y e famia of pa evita 
cu e victima bira un abusado despues, 
sino tambe pa yuda den e implemen- 
tacion di castigonan mas halto for di 
cual por Sali efectonan preventivo. 

“Ainda nos no ta unda nos mester ta, 
pero mi ta sigura Aruba cu gobierno 
aki no ta keda sinta warda te ora un 
otro victima infantil wordo abusa y 
wordo ranca di bida pa e ora nos haci 
algo. Nos ta den e momento pa actua 
y grita cu forsa uni: NO MAS! Laga 
nos kibra e silencio awo. E lucha aki 
ta di nos tur. Di gobierno y di pueb- 
lo henter. Y e lucha no ta facil. Pero 
hunto nos ta logra yuda drecha bida 
di victimanan di abuso y nan famia. 
Laga nos sigui trece luz den futuro 
di nos muchanan cu a wordo daña 
door di abuso y pusha e sombranan 
scur leu for di nan” ta e palabranan cu 
prome minister a conclui su discurso 
den congreso ‘Breakthe Silence’. 


Meta principal di parke marino ta pa garantisa e siguridad di biodiversidad 


ORANJESTAD - Gobi- 
erno di Aruba ta prepa- 
rando pa introduci Aruba 
su parke marino. E meta 
principal di introduci e 
parke marino ta por ga- 
rantisa e siguridad di bio- 
diversidad grandi cu tin 
den nos awanan y pa nos 
futuro generacionnan. 

Segun e comunicado cu nos 
a ricibi ta cu e areanan cu lo 
cay bou di e parke marino a 
wordo asigna hopi tempo 
pasa ora expertonan a señala 
e potencial y importancia di 
e areanan aki. Piscadonan 
como tanto buceadonan a 
informa tocante diferente 
desaroyonan cu a tuma luga 
den nos awanan teritorial cu 
tempo como entre otro, pis- 
canan cu a cuminsa disparce 
y coralnan cu ta sufri na man 
di ankernan cu ta wordo tira 
riba nan. Esaki tin un efec- 
to directo riba nos turismo 
como tambe nos industria di 
pesca. Luganan pa snorkel ta 
cuminsa bira menos atractivo 
y piscadonan ta haya nan mes 



ta bay hopi leu den lama pa E promesa di e parke marino nan no wordo perhudica pa 
por gara pisca. ta cu esunnan involucra lo por e leynan cu lo wordo stipula 

yega na un acuerdo pa asina como tambe sigura cu futuro 


generacionnan lo por disfru- 
ta di nos beyesanan natural. 
Gobierno di Aruba ta confia 
den e experticio di esunnan 
cu dia aden y dia afo ta opera 
den e areanan aki mirando cu 
nan sa kico ta tumando luga. 
Bou maneho nobo, lo tuma 
na cuenta e impacto riba dife- 
rente actor y educa esunnan 
concerni tocante e importan- 
cia di proteha nos naturalesa 
y duna naturalesa un chens 
di reestablece su mes ora cu 
su recursonan wordo uza. E 
introduccion di un parke ma- 
rino ta algo cu tin mas cu 30 
aña largo den plannan y awo 
ta mas cerca di su fase di con- 
cretisacion. 

Naturalesa tin su manera di 
cuida su mes, pues nos tur 
por traha den balansa cu ne. 
Pa es motibo tur organisa- 
cion, fundacion of comer- 
ciante cu ta haci uzo di e area 
incluyendo piscado, buceado, 
deportista, operadornan di 
deporte acuatico, lo wordo 
scucha y por contribui na nos 
parke marino. 

Festival di buki: amigonan di tur caminda 



ORANJESTAD - Den e 
di 26 edicion di festival di 
buki, biblioteca nacional 
Aruba a tene un conferen- 
cia di prensa presentando 
e evento pa e aña aki. 

Astrid Britten, kende ta di- 
rector di biblioteca nacional 
Aruba, a bisa cu manera tur 
aña ta bin cu esaki pa e regalo 
di siman di buki. E1 a bisa cu 


e titulo ta ‘amigonan di tur 
caminda’ na papiamento. 

E special di e aña aki, el a bisa 
cu ta un ‘verhalen bundeT. 
Un compilacion di 15 au- 
tornan cu a contribui cu un 
storia den e buki. Sra. Britten 
ta remarca cu e buki ta na Pa- 
piamento como na Hulandes. 

Sra. Britten tambe a bisa cu 


e ilustracion ta ‘sumamente 
fabuloso’ di Vanessa Paulina. 
“Di tur pintura, a dicidi di 
haci exposicion di dje, cu a 
yama Vanessa and friends’. E 
lo t’ey cu e boekhandel cu lo 
yuda nos, Van Dorp, De Witt, 
Bruna y Plaza Book Shop, cu 
cada compra ta haya e buki 
regalo.” 

E1 a agrega cu tin un cantica 


cu yama ‘bin erbij’ di Kin- 
deren voor Kinderen, cu ta 
ser traduci pa Sergio Tjie- 
A-Loi y Maybeline Arends- 
Croes. Lo pertenece pa e 26 
edicion di e festival di buki. 
E1 gradici tur e patrocina- 
donan, cual ta importante pa 
nos apertura cu lo tuma luga 
na Cas di Cultura. 

E1 a bisa cu pa motibo di awa- 
sero cu tin constantemente, e 
evento ta cuminsa 5or, pero 
apertura mes ta di 6or te cu 
8or di anochi. Lo tin tent 
paden y pafo, sra. Britten a 
splica, ‘invitacion ta pa pueb- 
lo, en special nos muchanan 
t’ey na cas di cultura’. 

Sinembargo pa e actividad- 
nan di merdia, el a bisa cu 
esey ta tuma luga for di 3or 
te cu 4or na Biblioteca nacio- 
nal Aruba, y na San Nicolas 
lo sosode na edificio renoba 
Peter Stuyvesantstraat 16. 

Laurel Romijn, kende ta 
presidente di Quota Inter- 
nacional Aruba, a comparti 
palabra cu nan semper a haci 
donacion di fondo pa biblio- 
teca nacional Aruba pa e ul- 
timo 7 aña. Specialmente, e 
ta bisa, pa e muchanan, asina 
nan tin facilidad di lesa. “Ora 
muchanan ta lesa, nan ta haya 
motivacion pa asina skirbi 
buki.” E1 a remarca cu e festi- 
val di buki tambe e muchan- 
an tin oportunidad di conoce 
escritornan. 

E ta agrega cu Quota Inter- 
nacional Aruba ta contento 
di ta e patrocinado principal 
specialmente den evento di 
aña pasa cu 25 aña y esun ac- 
tual. “Nos lo continua cu e 
donacion y trahando duro pa 
proyectonan binidero y du- 
nando bek na e comunidad.” 

Nathalie Croes, kende ta en- 
carga di apertura y clausura 
di festival di buki, tambe ta 
miembro di comision di e 
festival. “E lomba di e stage lo 
ta di Robby Solognier, kende 
a pinta e diseño di Vanessa 
Paulina.” 

Sra. Croes a bisa cu tur aña 
ta cuminsa e fiesta dedicando 
esaki na muchanan. E aña aki 
ta mescos, solamente e luga a 
cambia pa motibo di e tempo. 
E1 a continua splica cu lo tin 
un show di sr. Montoya, cu lo 
ta cu union di grupo di baile. 
E atardi, segun sra. Croes, tur 
e ilustradonan, autornan y 
contado di cuenta lo ta pre- 
sente. Nan lo t’ey pa firma 
buki pa esunnan cu ta desea 
esey. 


B 


E1 a splica cu ta bay tin e den 
combinacion cu mercado di 
buki. Manera e luganan cu ta 
menciona ariba, cu si persona 
haci compra di mas cu Afl 
25.- lo ricibi un buki di e fes- 
tival ‘completamente gratis’. 

Durante e siman hende por 
pasa na biblioteca pa asina 
mira e exposicion, y e clausu- 
ra di e evento lo ta dia 9 no- 
vember proximo, pa 5:30 te 
cu 8or na kleuterschool Airco 
Iris. “Tur mayornan por trece 
nan yiu pa presencia esaki. Lo 
tin cuminda bon surti y face 
painting.” 

Yosmar Sneek, coordinador 
di festival di buki, ta bisa cu 
e diferente autornan cu vari- 
os paisnan manera Corsou, 
Bonaire, Surinam, Hulanda, 
Aruba y pa prome biaha Co- 
lombia lo ta presente. 

For di Hulanda, Mariksa 
Hamerstein, Jeroen Hooger- 
werf, Evelien Van Dort y 
Danielle Schothorst; For di 
Surinam, Indra Hu-Ram- 
das; Corsou, Tio Ali, Crisen 
Schorea; For di Colombia, 
Pedro A. Vargas Alvarez; for 
di Bonaire Denise de Jongh- 
Rekwest; y Aruba ta Lili- 
ana Braamskamp-Erasmus, 
Richard Dabian, Rosabelle 
Illes, Levi Silvanie, Diana 
Marchena, Vanessa Paulina, 
Robert Reeberg, Sergio Tjie- 
A-loi y Gino Vrolijk 

E scolnan cu lo participa ta 
en total 65. Sra. Sneek ta bisa 
cu ta contento cu asina tanto 
scol ta participa e aña aki. “Pa 
brinda mucha oportunidad 
pa lesa. Esey ta e meta princi- 
pal di e festival, ta pa nan por 
lesa. Y si ta posibel den tur 
idioma.” 

Sinembargo, sra. Sneek ta 
bisa pa e muchanan cu na nan 
scol no ta haya autornan pa 
wak, nan por pasa libremente 
na biblioteca pa por wak es- 
aki na Playa of San Nicolas, 
3or pa 4or di atardi riba di- 
aluna, diamars, diaranson y 
diahuebs. E autornan ta haci 
nan presentacion merdia. E 
comision, sra. Sneek ta agre- 
ga, cu a traha pa basta luna pa 
por haci esaki posibel. 

Vanessa Paulina, kende ta 
esun cu a ilustra e buki, ta 
bisa cu e ta contento di haya 
oportunidad di haci esaki, di 
tur e 15 autornan y tambe pa 
e logo di e festival. “E tabata 
un storia den mi cabes ora mi 
lesa. E ta un honor pa por haci 
esaki”, el a fmalisa ta bisa. 

Editorial 


Boek 2 burgerlijk wetboek... 

Na espera ainda... 


Recientemente ministro encarga cu asuntonan 
fmanciero y economico a bay Europa pa duna 
cuenta di e estado di cumplimento cu reglanan 
di OECD encuanto control di transaccion fi- 
nanciero, cu special interes pa combatimento 
di labamento di placa y fmanciamento di teror- 
ismo. Nos pais a sali bastante bon for di e evalu- 
acion, segun nos a comprende, aunke a keda al- 
gun tarea pa cumpli ainda, pa nos por ta ‘safe’ pa 
e siguiente punto di medicion na 2020. Un di e 
tareanan pa cumpli ta e introduccion di e volu- 
men nobo di loke na terminologia Hulandes ta 
conoci como ‘Boek2 BurgerlijkWetboek’ (Boek 
2 BW), cu ta trata derecho relaciona cu persona 
huridico (rechtspersonenrecht). E renobacion 
di e parti aki di nos Codigo Civil ta algo riba 
cual un grupo di trabao a traha pa varios aña 
caba, pero fmalmente tin un producto cu a yega 
parlamento, pa keda trata proximamente, sigur 
mirando e urgencia cu a keda accentua durante 
e bishita na OECD. 

Sinembargo, e volumen aki di e Codigo a mira 
algun cambio bastante fundamental, cu a bira 
blanco di critica tambe di cierto integrante di 
sector fmanciero, principalmente e compani- 
anan di trust cu ta maneha asunto di e compani- 
anan offshore, cu ta un sector hopi mas chikito 
cu den añanan tras di nos, pero cu ainda ta pre- 
sente. Un di e cambionan ta trata e posicion den 
futuro di e forma legal AW’ (Aruba Vrijgestelde 
Vennootschap) cu a surgi den añanan 80 di si- 
glo pasa, pa atende specialmente e companianan 
registra como ‘offshore’ na Aruba. E sector a 
haya hopi critica, pa e presencia di companianan 
cu tabata haci mal uzo di e falta di supervision 
riba e sector, pa uza cierto companianan pa hus- 
tamente e transaccionnan cu ÓECD kier com- 
bati. Asina tabatin un scandal grandi algun aña 
pasa na Peru, cu corupcion grandi den aviacion 
di e pais ey, unda varios empresa offshore regis- 
tra na Aruba tabata envolvi. 

Sin embargo, esaki no ta implica cu ta tur e com- 
panianan di e sector ta mal uza pa nan propi- 
etarionan pa asunto ilicito. Semper e malonan ta 
daña pa e bonnan. Ademas, a base di e informe 
di FATF di 2009, cu a resulta bastante negativo 
pa Aruba, a bin diferente medida legal pa limita 
e posibilidadnan di mal uzo, manera e institu- 
cion di e obligacion di deposita e registro di ac- 
cion di e AW-nan y nan cuenta anual, igual cu 
otro formanan legal, e NV y e VBA. Con bon e 
cumplimento cu e exigencianan legal aki ta, esey 
e autoridadnan concerni mester por contesta. 


Un aspecto cu mester atende tambe ta e existen- 
cia di miles di AW cu formalmente ta existi ai- 
nda, pero cu pa añanan no ta duna ningun señal 
di bida. E tarea di elimina nan ‘en bloc’ a keda 
benta ey pa varios aña, mientras cu awor si no 
por warda mas. Esey sin embargo, no ta toca e 
asunto di e renobacion di Boek 2 BW. 

Pero tin mas interogante. Den ultimo añanan e 
pensamento di e comision di preparacion a bay 
den un rumbo nobo, yegando na e opcion pa 
elimina no e AW so, sino tambe e persona legal 
VBA, cu a keda introduci na 2009, y cu awendia 
ta e forma cu mayoria di e companianan ta scoge 
cerca notario. E idea principal di e Boek 2 nobo 
ta pa keda cu un forma legal so, cu ta e NV y 
no lo permiti lanta VBA o AW nobo. Gradual- 
mente ta percura pa e AW y VBA-nan existente 
ta transforma den NV y cu tempo lo tin un solo 
forma legal di un sociedad a base di capital. Loke 
si ta un novedad ta cu e NV den su forma futuro 
ta miho ekipa pa sirbi como vehiculo legal pa 
tanto compania grandi como compania chikito, 
e ultimo aki opera como compania dirigi pa ac- 
cionista (unico). E ultimo categoria aki a haya 
den ultimo añanan un alternativa cu e VBA, cu 
a bira bastante popular entre empresario cu ta 
proyecta un empresa di menor tamaño, tambe 
pa e gastonan mas abao pa lanta un VBA. 

Un interogante cu ta surgi ta pakico Aruba, ale- 
gando na mes momento e importancia di con- 
cordancia den legislacion den Reino, ta pasa pa 
elimina e VBA, mientras ni na Curaçao ni na 
Hulanda e eliminacion di e BV, e forma legal pa 
empresa di menor tamaño aya, ta parti di nan 
intencion. Di otro banda, tabatin un tempo cu 
no tabatin mas forma, solamente e NV y nos tur 
tabata biba. 

Otro aspecto importante di e Boek 2 nobo ta e 
supervision mehora cu lo introduci pa e funda- 
cion (y asociacion), algo sumamente necesario, 
mirando e posibilidadnan actual di mal uzo di 
fundacion den corupcion y labamento di placa, 
pa falta di un bon cuadro di supervision di e en- 
tidad legal aki. 

Actualmente, e decision cu mester tuma ta, si 
ta bay aproba e ley manera cu e ta awor. Tempo 
ta cuminsa bira cortico, y si acaso no ta aproba 
e documento manera cu e ta, lo mester bay na 
mesa di diseño atrobe, loke no ta un proceso di 
un par di luna. Y e compromiso cu OECD no a 
desaparece. 

















































DIAHUEBS 25 OCTOBER 


A6 |REGI0NAL 


BJKDW 


Brasil: Corte Supremo no ta retira peticion di persecucion di Michel Temer 



(Infobae/JornaldoBrasil) 
- Hues Luis Roberto 
Barroso di Corte Supremo 


di Brasil a rechasa diamars 
anulacion di e peticion di 
Polis Federal, pa acusa y 


enhuicia 11 persona, entre 
nan e actual presidente 
Michel Temer, pa delito 
di corupcion, labamento 
di placa y asociacion pa 
comete delito, segun 
fuentenan oficial. 

E magistrado a bisa den 
su decision cu “impedi e 
imputacion di un clase di 
persona, sin fundamento 
constitucional o legal, lo 
implica un violacion di e 
principionan di igualdad, 
dunando un privilegio 
exclusivo y no hustifica na 
cierto autoridadnan.” 

E abogadonan di e mandatario 


a introduci un recurso 
pidiendo e anulacion di e 
reporte policial considerando 
cu Polis Federal a usurpa 
competencia di e Tribunal 
Supremo presentando cargo 
sin autorisacion di e corte. E 
hues no a mira e asunto asina, 
como e hues cu a supervisa 
e investigacion. Awor ta 
na Fiscalia pa presenta un 
denuncia of no. 

Desde cu Temer a asumi 
presidencia, na mita di 2016, 
e tabata obheto di diferente 
investigacion di corupcion 
cu incluso na dos ocasion a 
yega te na denuncia formal 


presenta pa Fiscalia General 
dilanti Corte Supremo. 
Den ambos caso e Camara 
di diputado a archiva e 
acusacionnan y a para un 
eventual inicio di caso penal 
contra Temer. 

E casonan actualmente 
archiva por haya un 
continuacion dilanti un 
tribunal desde 1 di januari 
2019, ora Temer conclui su 
mandato y ta entrega poder 
na su sucesor, cu lo gana 
eleccion presidencial den 
segundo buelta, tumando 
luga diadomingo venidero. 


America Central :Trump a anuncia recorte di yuda pa Guatemala, Honduras y E1 

Salvador 



(NTN24/EFE) - E 
presidente Mericano 
Donald Trump a 

afirma dialuna pasa 
cu lo bay cuminsa cu 
corta sustancialmente e 
ayudo ’e yuda enorme’ 
cu Washington ta 

suministra como rutina 
na Guatemala, Honduras 
y E1 Salvador, pasobra 
nan no a impedi e salida 
di e caravana di migrante, 
asina e presidente 
a anuncia, manera 
custumbra, via su cuenta 
na Twitter. 

Segun e ultimo datonan oficial 
di Departamento di Estado, 
na aña fiscal 2018 Merca a 
entrega 84 miyon dollar na 


asistencia na Guatemala, 58 
miyon dollar na Honduras y 
otro 51 miyon na E1 Salvador. 
Parti di e fondonan ey a ser 
canalisa a traves di e Agencia 
Mericano pa Desaroyo 


(Usaid), na cual mester añadi 
un parti di Pentagono cu 
ta destina pa fmancia lucha 
contra narcotico, cu na aña 
fiscal 2017 a aumenta te 
42 miyon dollar pa henter 


Centro America. 

2.000 miembro di e caravana 
a logra supera e exigencianan 
di migracion di Mexico y nan 
a sali di e paso fronteriso di 
Ciudad Hidalgo (Mexico), 
na frontera cu Guatemala, pa 
un caminata di 40 kilometer 
te na Tapachula, unda nan lo 


pasa nochi. 

E obhetivo di e caravana ta pa 
yega na frontera di Mexico 
cu Merca, loke ta supone un 
caminda di 2.000 kilometro pa 
e zona nordeste di e frontera 
di casi 4.000 kilometro, si nan 
scoge e caminda cu ta hiba 
nan pa Tijuana. 


Venezuela: Regimen di Maduro ta prepara un Pdvsa alternativo 



(LaPatilla/Argus) - E 
Asamblea Nacional 

Constituyente (ANC) 
estilo Cubano cu regimen 
di Nicolas Maduro a 
impone via eleccion 
sin reconocimento 

internacional, ta 

preparando pa aproba un 
compania estatal nobo, 
cu mester reemplasa 
Petroleos de Venezuela 
SA (Pdvsa).Esaki cu 
supuestamente lo hereda 
tur propiedad cu e 
compania actual tin, 
menos su debenan, segun 
e agencia informativo 
Argus. 

E compania nobo, 
yama provisionalmente 
Corporacion Venezolano 
di Energia (CVE), lo 
ta encarga cu desaroya 
proyecto energetico, 

orienta riba exportacion, pa 
propio cuenta y mediante 


empresa conhunto cu 
socionan stranhero, segun e 
economista David Paravisini, 
ken ta presidi e Subcomite di 
gas, energia, awa y petroleo di 
e Asamblea. 

Segun e propuesta, CVE 
lo absorbe tur activo 
administrativo, operacional 


y fisico di Pdvsa, incluyendo 
e filial di refinacion di 
Pdvsa na Merca, Citgo, 
pero no su obligacionnan. E 
obligacionnan aki ta inclui e 
debenan cu e tenedonan di 
bono, socionan di empresanan 
mixto, proveedor y otro 
acreedornan. 


Pdvsa a keda sin paga interes 
y capital di tur su debenan 
pendiente desde september 
2017, cu excepcion di e bono 
Pdvsa 2020 pa US$ 3.400 
miyon, garantisa pa 50,1% 
di e accionnan di e empresa 
matriz indirecto di Citgo, 
PDV Holding. E atrasonan 


combina di Pdvsa y e bononan 
di gobierno mes, actualmente 
ta suma alrededor di US$ 
7.000 miyon. 

Si Pdvsa cay atras mas cu su 
debenan, e propuesta di CVE 
por ta un strategia pa absorbe 
e golpi di e posibel perdida 
di Citgo y dividi pasivo, 
posiblemente declarando 
bancarota o disolucion di 
Pdvsa, un scenario discuti 
den comunidad fmanciero 
internacional durante varios 
luna. 

Un ehecutivo di sector 
fmanciero cu sede na Merca 
cerca di e tenedonan di bono 
a bisa Argus cu e medida “lo 
keda desbarata den cualkier 
tribunal pafo di Venezuela” 
pasobra un empresa no por 
transferi tur su activonan pa 
un entidad nobo, sin transferi 
e pasivonan tambe. “No por 
scapa di e debe di e manera 
aki.” 

Colombia: Duque kier pa mundo ‘isola’ regimen Venezolano 



(NTN24) - Presidente di Group (ICG) na Bruselas, 
Colombia Ivan Du-que, a cu “mundo mester isola 
afirmadiamarsdenuncon- e regimen Venezolano”. 
ferencia di e organisacion Den e foro aki Duque a 
International Crisis alega cu e crisis migratorio 


ta ‘apocaliptico’ y cu e 
ta e crisis humanitario 
mas grave di historia di 
America Latino. 

E presidente Colombiano 
a haci e declaracion aki, 
despues di e demanda 
entabla pa varios pais contra 
e presidente Venezolano, 
Nicolas Maduro, den Corte 
Penal Internacional pa delito 
contra derecho humano. 
Duquea afirma durante 
e conferencia, parti di su 
prome bishita oficial na 
Europa, cu “e intervencion 
militar no ta un solucion”, 


pero cu ta necesario esfuerso 
pa e pueblo Venezolano “por 
sintie liber”. 

Tocante e fluho migratorio 
di miles di Venezolano pa 
Colombia, el a sigura cu 
“mi ta consciente cu e tin 
hopi consecuencia, pero 
nos mester duna un les na 
mundo, nos mester actua y 
mustra mundo e fraternidad 
di America Latino.” 

Duque a referi tambe na e 
proceso di paz tumando luga 
na su pais y na e negociacion 
‘cu e gevries’ cu guerrilla di 
ELN. 


Duque a bisa cu ELN mester 
stop cu nan actonan violento 
si nan ta desea di continua 
cu e negociacion di paz,cu 
referencia na e mas di 400 
acto criminal y asesinato cu 
cual e presidente ta vincula e 
guerrilla. 

E conferencia tabata 
organisa pa ICG, un grupo 
internacional fmancia pa 
e filantropo George Soros 
y dirigi na resolucion y 
prevencion di conflicto arma 
internacional. 


Ecuador: No ta intercede mas pa Julian Assange cerca Gran Britania 


(Infobae/Reuters) - Ecuador 
no tin planea pa sigui haci 
ningun gestion adicional 
cerca Gran Britania pa 
busca un salida pa e 
situacion di Julian Assange, 
lider di WikiLeaks, refugia 
pa seis aña den embahada 
Ecuatoriano na Londres, 
asina e canciyer di Ecuador, 
Jose Valencia, a bisa prensa 
diamars pasa. 

E ministro a sigura den un 
entrevista cu Reuters cu 
e unico responsabilidad 
di Ecuador ta di cuida 
integridad di Assange, 
despues cu e Australiano 



autoridadnan Britanico pa 
resolve e situacion di su 
persona, entre otro pa logra 
un salvoconducto pa e por 
bay otro pais. 

E canciyer Ecuatoriano 
a admiti cu e ta frustra pa 
e reaccion di e refugiado 
relaciona cu e reglamento 
di e embahada na Londres, 
cu ta inclui norma pa 
bishita, pago di gasto 
medico y un miho cuido 
a presenta un demanda (M5ghl24)e -ta Vkidrpmesideante c l' su mascota.”A yama 
contra gobierno di Ecuador derechonan humano. nos atencion cu el a pone 

pa imposicion di un Desde cu Ecuador a demanda contra e estado cu 

reglamento di convivencia concede asilo na Assange, a dun’e asilo pa mas di seis 

den e sede diplomatico,cu a mantene un dialogo cu e aña”, Valencia a indica. 


Ecuador na december pasa 
a otorga e Australiano 
nacionalidad Ecuatoriano 
y hasta a purba designa 
Assange como miembro 
di e mision diplomatico 
na Gran Britania y Rusia, 
pero a hala atras despues 
cu Londres a nenga 
duna Assange e status di 
diplomatico.Presidente 
Ecuatoriano Lenin Moreno 
a bisa cu asilo no ta eterno, 
pero a reconoce di tin e 
temor cu Assange por keda 
extradita pa a publica miles 
di file secreto militar y 
diplomatico di Washington. 


Honduras: Mike Pence ta acusa Maduro di financia caravana di migrante 


(MTN24) - Vice- 

presidente di Merca, 
Mike Pence, tabatin un 
encuentro cu presidente 
di Honduras Juan Orlando 
Hernandez, ken a afirma 
pa Pence cu e caravana di 
migrante ta financia pa 
gobierno di Maduro. 

“E presidente di Honduras 
a bisa mi cu e caravana 
tabata organisa pa gruponan 
di izquierda Hondureño, 
fmancia pa Venezuela 
y manda pa Merca pa 
desafia nos soberania y nos 
fronter,,” Pence a bisa den 
un conferencia patrocina pa e 
corant The Washington Post. 

E vice-presidente a subraya 
cu gobierno di presidente 
Donald Trump lo haci tur cu 
ta den su poder pa evita cu 



e caravana ta yega teritorio 
Mericano y viola frontera sur 
di e pais, segun agencia EFE. 

Den e sentido aki, Pence a 
recorda cu tanto ecomo Trump 
a contact e presidentenan 
di Honduras y Guatemala 
y a traha estrechamente cu 
autoridadnan Mexicano pa 
trata di frena avance di e 
migrantenan Hondureño y 
di otro pais. 


E caravana, cu a sali dia 13 
di october di San Pedro Sula 
(Honduras) den direccion di 
Estadonan Uni, ta consisti 
actualmente di mas di 7.000 
persona, segun calculacion di 
Organisacion di Nacionnan 
Uni (ONU). 

















Studiantenan cu ta bay Groningen y Leeuwarden mester 

busca camber na tempo 


ORANJESTAD - Tur aña 
Arubahuis ta ricibi un 
cantidad grandi di studi- 
ante cu ta bin Hulanda 
pa sigui nan estudio na 
un nivel mas halto. Un di 
e aspectonan crucial den 
e preparacionnan di e ho- 
bennan aki na caminda pa 
Hulanda ta esun di busca- 
mento di vivienda. 

Groningen y Leeuwarden 
mescos cu otro ciudadnan, 
conoce un scarsedad enorme 
di e camber pa studiante, 
mientras cu interes bou stu- 
diantenan pa bin studia na e 
ciudadnan aki ta hopi grandi.. 
Donna van Heukelem-Kock 
mentor di e ciudadnan Gron- 
ingen y Leeuwarden 

kier a enfatisa e importancia 
pa studiantenan cu tin pensa 
di bin studia na Groningen 
y Leeuwarden pa cuminsa 
busca camber na tempo. Pa 
asina hisa e chens pa haya un 
camber bon y ‘pagabel’ na 
Groningen y Leeuwarden. 
Preferibel studiantenan mes- 
ter cuminsa inscribi for di 
nan voorexamenklas. 

Donna van Heukelem-Kock 
ta sigui splica cu studiantenan 
por haci uso di diferente 
manera pa yega na un camber 
na Groningen y Leeuwarden. 


Ki opcion tin pa Groningen? 

1. SSH Stichting Stu- 
dentenHuisvesting 

SSH ta un organisacion cu ta 
huur camber specificamente 
pa studiantenan cu ta bin for 
di exterior di Hulanda. Studi- 
antenan por cuminsa registra 
y inscribi nan mes asina cu 
haci 16 aña. Un persona por 
registra solamente si e ta biba 
pafo di Hulanda. 

Check nan website https:// 
www.sshxl.nl/steden/gronin- 
gen/map 

2. Woningnet Groningen 

Cu excepcion di SSH, tur 
vivienda den dominio publi- 
co ta exigi cu bo ta inscribi na 
Woningnet Groningen. Stu- 
diantenan por cuminsa reg- 
istra y inscribi nan mes asina 
cu haci 17 aña. Un persona 
por registra solamente si tin 
nacionalidad Hulandes. Mas 
largo un persona ta inscribi, 
mas punto ta acumula pa un 
vivienda den sector social. 
Check nan website https:// 
www.woningnetgroningen. 
nl/ 

3. Lefier 

Lefier tin cas y camber 
specificamente pa studian- 
tenan. 

Den e caso aki inscripcion 
cerca Woningnet Groningen 
no ta necesario pero toch ta 


recomendabel. 

Check nan website https:// 
www.lefier.nl/ 

4. Nijestee 

Tur cas/camber/studio di 
Nijestee ta wordo publica via 
Woningnet. Den e caso aki 
inscripcion cerca Woningnet 
Groningen si ta necesario. 
Mas largo un persona ta in- 
scribi, mas punto ta acumula 
pa un vivienda den sector so- 
cial. 

Check nan website 
https://www.nijestee.nl/ 

5. CareX Groningen 

Carex ta verhuur cas, camber, 
studio y apartamento pa peri- 
odo di 6 luna so (short stay). 
Nan ta trata di yuda den caso- 
nan mas urgente. Por inscribi 
via nan website http://www. 
carex.nl/pandzoekers/tijdeli- 
jke-huur/ 

6. Campus Groningen 

Tambe cerca Campus Gron- 
ingen por busca camber. Mas 
largo un persona ta inscribi 
mas privilegio tin pa haya un 
bon camber. 

Check nan website https:// 
www.campusgroningen.com/ 

Ki opcion tin pa Leeuwar- 
den? 

1. NHLStenden 

Si un studiante ta bay stu- 


dia na Stenden, por huur 
un camber pa un aña cu ta 
situa riba nan campus. Pero 
nan tambe ta exigi pa bo ta 
inscribi hopi tempran. Den 
e caso aki e studiante tin cu 
tene cuenta cu e tin cu muda 
despues di un aña. 

Check nan website www. 
nhlstenden.com 

2. Windmillcampus 

Windmillcampus ta huur 
studio den vecindario di e 
campus di NHLStenden. Pa 
bin na remarke pa un studio 
inscripcion ta necesario. 
Check nan website www. 
windmillcampus.nl 

3. Studenten woningen 
Leeuwarden 

Studenten woningen Leeu- 
warden ta un website camin- 
da studiantenan cu ta bai stu- 
dia na Leeuwarden por busca 
camber. 

Check nan website www.stu- 
dentenwoningenleeuwarden. 
nl 

Fuera di e opcionnan men- 
ciona un studiante ta liber 
pa acerca makelaarnan. Tin 
diferente makelaar na Gron- 
ingen y Leeuwarden cu ta 
huur camber/studio na studi- 
antenan. 

Tene cuenta cu esaki ta un 
opcion mas caro. Mester paga 


e makelaar pa su trabao y un 
borg ta wordo stipula a base 
di 1 of 2 luna extra di huur. 
Tambe ta bon pa menciona 
cu tin makelaar ta exigi pa un 
persona (p.e. mayor di edad y 
recidencia na Hulanda) para 
garantia pa e pago di huur. 

Mayoria organisacion men- 
ciona tin un facebook page. 
Like nan facebook page pa 
keda informa di e ultimo de- 
saroyonan. E opvang com- 
missie di Groningen/Leeu- 
warden tambe tin un face- 
book page https://nl-nl.face- 
book.com/pocgroningen/ 

Por ultimo mentor Donna 
van Heukelem-Kock ta con- 
seha e studiante cu si ta bay 
huur un camber prome cu 
yega Hulanda via makelaar, 
pa corda lesa e contracto hopi 
bon. Check kico ta wordo 
palabra, specialmente e de- 
bernan y e derechonan. Si tin 
duda ariba e contenido di e 
contract busca ayudo huridi- 
co. No core firma! 

Pa mas informacion por tuma 
contacto libremente cu sra. 
Donna van Heukelem-Kock 
via telefon y WhatsApp nr. 
+31(0) 652025461 of e-mail 
na d.kock-mentor@aruba- 
huis.nl of manda un message 
via e facebookpage di POC 
Groningen. 

E area riba prizon SDKK a bira ’no fly zone’ pa drones 


WILLEMSATD - E area riba centro di detencion y 
Corosion Corsou (prizon SDKK) na Koraal Specht na 
Corsou a bira un “no fly zone”. 

Ta prohibi conforme e proclamacion pa bula bou di 2.500 pia 
riba prizon SDKK. Esaki ta conta pa tur loke ta cay bou di 
aviacion, incluso drones. Esaki conforme un anuncio di min- 
isterio di Trafico, Transporte y Planificacion Urbano (WRP). 
Conforme articulo 87 di Landsbesluit Luchtverkeer 2005 ta 
risca un castigo di prizon di maximal 1 aña y/of un boet di 
35.000 florin. 


Ehercicio Militar 
Internacional lo tuma luga 
na Corsou 



WILLEMSTAD - Corsou 
lo ta anfitrion di un eher- 
cicio Internacional riba 
dia 6 te cu 15 di november. 
E ehercicio cu ta hiba e 
nomber fi Tres kolos’. ‘Tres 
kolos’ ta un ehercicio mil- 
itar cu lo wordo realisa 
riba nos isla cu partici- 
pacion di tanto ehercito 
Hulandes como ehercito 
Frances den e region di 
Caribe. 


cia. Den e fase aki e mili- 
tarnan lo competi riba nan 
conocemento nan militar y 
fisico . Manera por ehem- 
pel nan lo haya ehercicio 
nan di orientacion,tactico, y 
tiramento. Adhunto nan lo 
speedmars (fort Nassau), 
un parcour di natacion y lo 
subi y baha baranca nan den 
e asina yama ‘ambfische cliff 
assault’. cu cada ehercicio por 
gana of perde punto. 


E ehercicio aki a bin ta crece 
durante aña nan y a bira 
un ehercicio Internacio- 
nal sumamente importante. 
E aña aki e organisacion ta 
den man di Comandan- 
te Zeemacht in het Cari- 
bisch gebied (CZMCARIB) 
e diferente ehercicio nan lo 
tuma luga riba y alrededor di 
nos Isla Corsou. Tres Kolos 
ta hopi diversifica na miem- 
bronan participante. Aparte 
di militar nan Hulandes y 
Arubiano , Curaçaose Militie 
, Peloton di e FRISC-Boot- 
groep, detachtamento militar 
di St.Maarten y e barco logis- 
tico Zr.Ms. Pelikaan tambe 
lo tuma parti di e ehercicio 
aki. E caracter Internacional 
lo wordo forma cu participa- 
cion di e militarnan di “33e 
Régiment d’ Infanterie de 
Marine” (RIMA) for di Mar- 
tinique. 

For di 6 di november alre- 
dedor di 200 militarnan lo 
enfrenta otro den e prome 
fase di e ehercicio cu conoce 
un nivel halto di competen- 


Den e di dos fase cu lo ta di 11 
te cu 15 november. E militar 
nan lo haya nan cu un scenar- 
io caminda e unidad nan lo 
tin cu traha conhunto mente 
cu otro, pero tambe contra 
otro pa asina trata na resalta 
riba otro. Den e fase aki e ob- 
hetivo principal ta pa acorda e 
diferente procedura, tecnica 
y tactica nan. Asina fortal- 
ece e estrecho combersacion 
cu e partner nan strategico y 
asina ta mas miho prepara pa 
un posibel colaboracion den 
futuro. Operabilidad lo por 
wordo realmente buta na 
prueba y lo tin intercambio 
di conocemento. 

E barco logistico 
Zr.Ms. Pelikaan lo fungi du- 
rante di e ehercicio como 
plataforma amfibico. Dife- 
rente ehercicio nan lo wordo 
practica riba diferente parti 
nan di nos Isla manera: Waca- 
wa, Asencion, Santa Cruz, 
San Heronimo, Santa Bar- 
bara, Niewpoort (Tafelberg), 
Fort Nassau, Baai van Versali, 
Annabaaiy Fuikbaai. 




INVITATION TO PUBLICTENDER 

The Country of Aruba intends lo puhlicly tender ihe project: 

W DIA - Acquiring hsirdwiiirc and sofhvarc fcir governmcnt departments' 1 

In accordance with Tenn of Reterence (ToR'): ToR DIA h number 3 - year of service 203 S 
Short descriptioii oftlie work: 

The Project aims ro replace soine oftht old ICT-equipinent and/oradd new ICT-equipment lo the ICT- 
infrastructutes of govemment departinents. 

Execution tcrm: 40 workmg days añcr date of stait 

The ToR ts available at (he DIA oflice* loeated ai ihe L.G. Smith Boulevard 34 in Oranjestad, ai of 
Fñday, Oetober 26^ 2018 dtiring office hours (from 08:00 am = 11 ;30 pm and from 0!;30 pm -04:00 
pm). 

Information will be snpplied on Tuesdav, November 7 01 2018, at 10:00 am, at the DIA oflice, located at 
the L.G. Smilh Boulevard 34 in Oranjestad. 

Tlie summary of additional information and changes will be laid down on Tuesday, November 13^ 2018, 
at the DIO ofñce, located at the L.G. Smilh Boulevard 34 in Oranjestad and will be available / mailed on 
Tuesday, November 33 lh 2018. 

Tlie public Lender will take place on Wednesday, November 21 lh 2018, at 10:00 am, at tlie DIO offiee, 
located at the L.G. Smilh Boulevard 34 in Oranjeslad. 

The UAR - 1086 Neth. is applicablc to this tcndcr. 

Mr Ing. Carlos Bermudcz is in diarged with thc projeci management, 

‘Ihc tcrm of validiiy of ihc bid is 90 days 

Ihe bidder has io snbmil Ihc followiqg documeiUs with his bid: 

1. Proof of entry in the register of the Chamber of Commence; 

2. Letter of commilment of a recognized bank to issue a bank guarantee; 

3. Olher requrrements that are slated in ihe speciñcations / ToR. 

A bid shuuld be niadc on the bid form, authcnticntcd and cndotcd with thc ToR. 

A10 ICLASIFICAD0 


NDIA 


Clasificado Economico 


PERSONAL GRATIS MX20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


TA HUUR 

Apartamento na 
Paradera Villa Park 
Inf. whatsapp 567 4161 

Tel. 567 1043 -567 3798 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


TA BUSCA 

hende pa laba tapijt 
y polish vloer 
Tel.593 0040 


TA BUSCA 

Un señora pa limpiesa di cas 
cu propio transporte, uno of 
dos bez pa siman am of pm 
(Paradera) 

Tel. 587 2357 


TA BUSCA 

Handyman pa hasi diferente 
trabou paden y pafo di cas 
Paradera area 

Tel. 587 2357 


SERVIO PUBLICO 

Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 

563 4828/5679610 


TA BENDE 

Cuminda Criollo 
calco stoba cu arroz y banana, 
comcomber stoba cu rabo 
Deja Vu Cafe & Lounge 
Cayena Mall Caya G.F. Betico 
Croes 22 
Tel. 561 1089 


SERVICIO 

Unified One Events 
Photos , films, wedding 
Tel. 749 2533 


SERVICIO PUBLICO 

The Swing Barber Shop 
solicita barbero con experiencia 
laboral pra trabajar por silla. 
yama al 

Tel. 563 8711 


TABENDE 

un cas na Rasmijnstraat, San 
Nicolas di 3 camber y 2 baño 
Afls.350.000 yama 
Tel. 593 6318 


TA BUSCA 

un metsla, carpinte, 
tegelzeter 
Tel. 593 0040 


SERVICIO PUBLICO 

Buscando auto pa huur y na bon 
prijs? yama nos 
Tel. 593 9953/ 593 8453 


SERVICIO PUBLICO 

Handyman 

pa tur trabou di verfmento, 
plumbing tuberia, chapi, limpieza 
di cura, drecha mata. contact. 
Tel. 568 3728 


TAHUUR 

Siman 47 na Tropicana Resort 
nov. 25 te dec. 2 
$675 

Contact Ruth 

Tel. 568 4241 / 584 8747 


TAHUUR 

Apartamento grandi 35 m2 na 
San Miguel 5 minuut for di hotel 
area pa 1 of 2 persona so 
Pa mas informacion yama 
Tel.592 2688 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


ABONA PA SOLAMENTE AFL. 38,- PA LUNA Y RICIBITUR DIA BO CORANTNAN PREFERI 

MAS CERCA Dl BO! 



Yena aki bao e siguiente informacion 

Telefon 


□ Cobranza na Cas. 

□ Cobranza na Trabao. 

Nombercompleto: 


□ Paga via Banco (Standing Order) Aruba Bank no:33266 8 

□ Paga Aruba Bank ABO ONUNE . 

Adresdi entrega:. 


□ Paga CMB ONLINE . 

Adresdi cobranza:. 


□ Personal na ofkina di Bon Dia Aruba. 

□ Pone den Box. 



□ Tira den Cura. 

Paqo Adelanta: 

□ 3 Luna 

□ 6 Luna CH 1 aña 

Yama na telefon: 582-7800 of manda un email na acco unting@bondia.com 

www.bondia.com 


SERVICIO PUBLICO 

Figuera Yard Service 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 


SERVICIO PUBLICO 

Construction 

remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 

Tel. 593 3141 


TA BUSCA 

Delivery driver that's customer 
friendly needed for a busy com- 
pany. Replyto 

info@groceriestogoaruba.com 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Mi ta ofrece servicio di 
electricista, electricidad en 
general, problema cu corto 
circuito y mantencion 
Tel. 566 5026 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 5618520 


TA BUSCA 

Compañia con pronta fecha de 
apertura solicita un barbero y 
una peluquera preferible que 
tenga experiencia para trabajar 
con niños. Intersados yamar 
Tel: 741 1917/641 0683 


TAHUUR 

Bachi pa tur ocasion 
Tel. 749 2533 


TABENDE 

Set di sala cu su mesa central y 
su mesa di skina color beige y 
cuero Awg. 950 
Yama Tel:563 4687 


TABENDE 

un cama kingsize cu 2 mesa di 
anochi y 2 lampi 
yama Tel. 594 2698 


TABENDE 

Un Terreno propiedad di 
801 m2 na Salinja / Moko pa 
Afl.144.180 
Tel.593 6318 


TABENDE 

Cadilac Escalade preto 
aña 2007 prijs $10,900 

Tel. 739 9191 


TABENDE 

Suzuki Alto 2001 
automatic Fls.2500 
johnnypaesch@gmail.com 
yama pa mas info 

Tel.6301307 


TA HUUR 

Apartment den vecindario di 
Pos Chiquito, full muebla 
pa max 2 persona 

Tel.592 6657 


TABENDE 

gordura di mushroom, bo 
cumpra 10 saco nos por de- 
levery Fls.7.50 pa un 

Tel.594 2380 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


TABENDE 

Auto Suzuki SXK 2009 airco, 
alarm. Pw wind. cd player 5 spd 
cu keuring y number paga full 
aña Prijs 6500 

Tel.733 4448 


SERVICIO PUBLICO 

recojemos todo tipo de basura 
(nevera, estufa, etc) 

Tel. 5641979 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 7460518 


TAHUUR 

1 apartment full muebla camber, 
baño, cushina y sala. Entrada 
priva Fls.850 pa luna, coriente y 
awa apart. Madiki 

Tel: 5930769/583 2034/ 
593 3514 


TABENDE 

Hyundai Sonata 2016 
very low miles Almost New 
Prijs Afl.44.000 ganga 
Prijs negotiable 
(finance posible) 

Tel. 594 4731 

Cangreu Blauw tin su balor ecologico, nos mester protege 



ORANJESTAD - E Cangreu 
Blauw ta pertenece na e clase di 
crustaceonan den e orden di De- 
capoda y e genero Cardisoma. Tur 
esakinan por zona hopi straño 
pero asina ta clasifica e diferente 
especienan pa haya sa e origen di 
nan antepasadonan. 

E nomber cientifico ta Cardisoma 
Guanhumi. E ta un cangreu di tera, 
no di lama, y mayoria biaha di color 
blauw. Por aprecia nan den areanan 
cerca di costanan mas tanto unda tin 
hopi matanan di mangel y cu e suelo 
ta humedo. 

Den e relato aki Directie Natuur en 
Milieu kier ilustra con e Cangreu 
Blauw ta, unda nan ta biba, kico nan 
ta come, nan balor ecologico y e peli- 
gronan cu e cangreunan ta haya. 

Por identifica e Cangreu Blauw pa e 
siguiente caracteristicanan: un casca 
hancho y rondo; e parti ariba di su 
casca tin un bulto halto di manera 
gerijs; su wowonan ta pijlo ariba di 
color preto; su tenglanan (pianan 
parti dilanti) ora e yega adulto ta 
desigual; uno semper ta mas largo 
y mas desaroya cu e otro. Mayoria 
biaha e tenglanan ta dos biaha mas 


grandi cu su casca. E pianan parti pa- 
tras ta 4 cada banda y nunca ta mesun 
largo. Nan size ora di yega adulto ta 
pa e machonan 52mm y e embra por 
bira 53 mm. 

Nan colornan por diferencia un poco 
ora nan ta jong. Nan ta color maron, 
y den fase di transicion nan ta bira 
color biña of oranje. E embra den 
temporada di pone webo ta bira geel 
of te hasta blanco. E cangreu tin un 
dimorfismo sexual (na unda ta recon- 
oce si e ta macho of hembra) esaki 
kier men cu e machonan tin un ab- 
domen cu un forma di e letter V of 
forma triangular. 

E embranan tin e parti abou rondo y e 
parti abou casi cubri ful, te na e rand 
di su casca. E cangreunan embra ta 
yega madurez di reproduccion den 4 
aña. E embranan ta carga e webonan 
bou di su curpa pa mas o menos 2 si- 
man, prome cu e cana bay pa lama na 
unda e ta laga esakinan bay. Un em- 
bra di 50 gram por laga mas o menos 
10,000 webo cay. Asina cu e cangreu 
drenta awa di lama, e webonan ta los 
y bira larva. 

E temporada di pone webo por sos- 
ode te hasta 4 biaha den un aña entre 



e lunanan di juli y december, ora di 
luna yen durante 2 anochi. E can- 
greunan por mustra di tin menos ac- 
tividad den temporada di secura y nan 
holnan ta mas tapa y asina cu tin mas 
yobida nan ta bira mas activo y ta sali. 

E cangreunan ta biba mas tanto den 
cercania di lama of costanan, den e 
ecosistema di e matanan di mangel na 
unda e tera ta muha y di lodo. Nan ta 
coba buraconan te unda nan ta haya 
suficiente humedad pa nan desar- 
oyo normal. E cangreunan ta come: 
matanan cu a decomoposita den lodo 
of cu a bira moli; insectonan lastrero; 
scorpion di mondi; resto di parhanan, 
y otro bestianan morto. 

E cangreu tin un balor ecologico halto 
pa e boskenan di e matanan di mangel 
cu tin na nos costanan. E conserva- 
cion di e Cangreunan Blauw ta cru- 
cial pa e preservacion di mangelnan, y 
nan ta organismonan cu no por keda 
afo di e cadena di alimentacion. Nan 
ta yuda den e proceso di putricion di 
matanan y asina forma e suelo pa e 
crecemento di e matanan. 


Claramente e cangreunan blauw ta 
na peliger na diferente momento di 
nan desaroyo. Un di e menasanan 
mas grandi ta hende. Den cultura di 
paisnan bisiña nan ta uz’e pa consu- 
mo y tambe pa comercio local. Esaki 
ta peligroso pa salubridad mirando 
cu no tin control di higiena pa male- 
sanan cu e especie por carga. P’esey 
mes hende No mester coy e canga- 
runan pa consumo. Pero tambe mes- 
ter menciona cu door di desaroyo 
y trahamento di caminda sin tene 
cuenta cu crusamento di cangreunan, 
por limita nan di yega lama. Durante 
temporada di migra pa pone webo, 
e automobilistanan ta trapa e can- 
greunan na cantidad halto matando e 
embranan cu ta carga cu webo pa bay 
pone. E pikimento di palonan (drift- 
wood) na lama tambe ta stroba crece- 
mento di e cantidad di cangreunan. 
Na unda mayoria ta sconde den nan 
fase hubenil. 

DNM ta suplica un y tur pa ta alerta, 
ya cu den e dianan aki lo bay tin cru- 
samento di cangreunan blauw na Pos 
Chiquito. Sea asina bon di notifica 
nos inmediatamente via nos facebook 
page dnmaruba of yama 594-8706. 

Minister Otmar Oduber (POR): 

‘Meta ta pa e edificio di ex- Greenhill ta den uzo den luna di november’ 


ORANJESTAD - Esunnan 
trahando riba e edificio di 
ex- Greenhill actualmente 
tin hopi presion, trabou ta 
tumando luga tur dia, in- 
cluyendo den weekend. E 
meta ta november ya caba 
e edificio lo por ta den tal 
forma cu e lo por drenta 
den uzo. 

Manera menciona na varios 
ocasion, den e edificio lo bin 
un exhibicion di Carnaval y 
no un museo. Den futuro, e 
intencion ta keda pa e wordo 
expandi den un museo. Mi- 
rando cu na e momentonan 
aki mita di e propiedad ta den 
huur, ta respeta e parti aki 
unda cu tin un gym, segun 


un comunicado di gobierno. 
Unabes cu e contract di huur 
aki termina, e intencion ta pa 
por amplia e exhibicion aki y 
converti esaki den un museo 
di Carnaval na San Nico- 
las, cual lo crea un atraccion 
nobo pa pariba di nos isla. E 
combinacion di e museonan 
cu lo tin pariba di nos isla lo 
stimula y yuda ‘kick off ’ dife- 
rente otro desaroyo. 

Fast ferry 

Minister Chris Romero, 
minister Andin Bikker, como 
tambe henter e gabinete, 
ta para tras di e proyecto di 
fast ferry, cu dentro di poco 
lo continua cu reunionnan 
concerni pa percura pa tras- 


paso di tereno cu Refmeria di 
Aruba (RdA). 

Hotel 

Sr. Oduber a splica cu ta den 
e proceso tambe pa locual ta 
un hotel pariba di nos isla, 
na Sero Colorado. A reduci 
e cantidad di cambernan di 
900 pa haci e uno di acuerdo 
cu locual ta permiti pa e ley 
di ‘all-inclusive’, cual ta di 
600 camber cu lo crea e spi- 
noff pa San Nicolas. Hunto 
cu desaroyo economico cul- 
tural cu ta creando, pa poco 
poco por crea trabounan na 
San Nicolas, pa hendenan 
di San Nicolas, pues henter 
un ‘spin-off effect’. ‘Tur cu 
e meta y posibilidad pa por 


crea un desaroyo economico fmalisa. 
sostenibel!’, e comunicado a 




Prome minister: 


‘Hunto Aruba y Corsou por logra hopi mas’ 



ORANJESTAD - Diabi- 
erna siman pasa, prome 
minister Evelyn Wever- 
Croes (MEP) a wordo 
invita pa un conferencia 
anual di Integridad na nos 
isla ruman, Corsou. Pa 
motibonan di compromi- 
sonan na Aruba, e prome 
mandatario no por a pre- 
senta na e conferencia im- 
portante aki. 

Segun un comunicado di go- 
bierno, prome minister tin 


integridad bou di su minis- 
terio y lo a desea di a forma 
parti na e conferencia, or- 
ganisa pa Leading with In- 
tegrity Foundation (LWI), 
cual conferencia tabata un 
exito total. Invitadonan na 
e conferencia tabata, entre 
otro, su exelencia Gober- 
nador di Corsou Lucille 
George-Wout; presidente di 
parlamento William Miller- 
son; prome minister Eugene 
Rhuggenaath; su exelencia 
Gobernador di St. Maarten 


Eugene Holiday, ministernan 
y parlamentarionan di Cor- 
sou hunto cu representan- 
tenan di diferente compania 
y servicionan di Gobierno for 
di Corsou, Aruba, Boneiro y 
St. Maarten. 

Pa e ocasion aki, sra. Wever- 
Croes a manda su mensahe 
di video, cu a wordo pasa du- 
rante e conferencia, cu a hala 
hopi atencion y a ricibi hopi 
elogio y aplauso di tur pre- 
sente. 


Den su mensahe, e manda- 
tario a cuminsa pa gradici 
Leading with Integrity Foun- 
dation pa e invitacion pa ta 
parti di un conferencia asina 
grandi, y a elogia tambe e 
organisadonan pa nan di dos 
conferencia anual di integ- 
ridad, y a desea nan tur clase 
di exito riba e dia. Tambe e 
mandatario principal a desea 
gobierno y e comunidad di 
Corsou exito cu nan trabou 
y funcion den e caminda di 
integridad. 

Na Aruba, nos a caba di ini- 
cia e caminda pa integridad. 
Desde comienso di gabinete 
Wever-Croes, prome minis- 
ter a enfatisa cu ‘integridad 
lo tin prioridad halto den 
nos gobernacion. Esaki tabata 
tambe parti di nos acuerdo 
‘Hunto pa Aruba’ pa forma e 
coalicion aki’. 

E prome paso pa logra esaki a 
wordo haci prome di october 
ultimo cu e instalacion di e 
Bureau di Integridad. Señora 
Amalin Flanegin ta encarga pa 
set up e bureau aki. Bureau di 
Integridad lo enfoca riba au- 
menta conscientisacion den 
empleadonan publico di loke 
ta aceptabel y loke no ta acep- 
tabel na trabou. 

E bureau aki lo sirbi tambe 
como e linea di comunica- 
cion, na unda ciudadanonan 
di Aruba por entrega keho di 
violencia di integridad den 
departamentonan guberna- 
mental. E bureau lo revisa e 
kehonan entrega, y lo manda 
e casonan cerca Departamen- 
to di Recurso Humano, of si 
tin implicacion nan fmancie- 
ro cu mester wordo investiga, 


cerca Centrale Accountants 
Dienst (CAD); of cerca Land 
Recherche si tin implicacion 
nan criminal. 

Cu e maneho aki, gabinete 
Wever-Croes ta spera di duna 
e señal corecto cu gobierno ta 
tuma integridad cu seriedad. 
“Integridad ta haci lo corecto 
aunke niun hende ta mira. 
Esaki ta balornan cu nos mes- 
ter pa mantene haltura.” 

Sra. Wever-Croes a laga tam- 
be un reflexion atras pa con- 
clui su mensahe den e video: 

“Nos mester puntra nos mes; 
Nos como gobierno of em- 
pleadonan, of como mayor- 
nan, nos ta haciendo sufici- 
ente pa preveni violacionnan 
di integridad? Tin biaha e 
cultura di algun organisa- 
cionnan ta permiti emplead- 
onan comete violacionnan di 
integridad. Pero e conducta 
aki no por keda sin wordo 
castiga. Pero esaki no ta sufi- 
ciente. 

Nos ta dunando suficiente 
instruccion y conocemento 
na empleadonan y na nos yi- 
unan? Of nos ta lagando nan 
den demasiado scuridad? Tin 
un dicho cu ta bisa cu esun 
culpabel no ta esun cu ta 
comete e pica, sino esun cu ta 
causa e scuridad. 

Varios pais ta lucha contra 
violacionnan di integridad. 
Mi ta convenci, cu den e 
lucha aki, nos mester traha 
hunto. Dos por haci mas cu 
un. Hunto Aruba y Corsou 
por logra hopi mas. Nos por 
trece e luz asina tanto necesa- 
rio den e scuridad”. 

Homber a bringa y saca arma pa amigonan cu e debe 


ORANJESTAD - Na e 
parti di construccion pa- 
zuid di La Quinta hotel, 
diamars atardi a sosode 


un problema entre algun 
homber. 

Esaki a pasa ora cu un 


homber cu debe algun a bin 
bringa y saca un cuchiu pa 
bringa cu nan. Den esaki, un 
di e homber nan a logra de- 


fende su mes. E problema ta 
cu e homber debe un di nan 
500 florin, y e otro tambe un 
suma di auto. 


Polis a haya dato kende e per- 
sona ta. E homber lo entrega 
denuncia na recherche. 



SUV ta slip causa accidente 


ORANJESTAD - E awa- 
seronan recien a pone 
peliger riba caminda, no 
unicamente pa motibo di 
inundacion, sino tambe 
pasobra e caminda ta bira 
muha y por causa acci- 
dente. Esaki tabata e caso 
ayera mainta. 


Segun un relato di 24ora, 
tabata mas of menos 7:30 di 
mainta riba caminda di Mei- 
veld, ora cu un chauffeur 
masculino den un SUV a 
purba di bira na e T-splitsing 
di Cumana pa Meiveld, ora 
cu a perde control di su ve- 


hiculo. E consecuencia tabata 
cu e SUV a slip y dal den un 
Mitsubishi Lancer. 

No tabatin herido, pero daño 
material tabata considerabel. 
Polis tabata presente na e si- 
tio. 





Stichting Viana Charity Fund 

ta un fundacion cu tin como meta, haci donacion na 
organizacionnan cu ta existi legalmente y cu, a base 
caricativo, ta traha ariba tereno social. Nos fundacion ta 
reuni anualmente. Pa tradiçion na final di aña, 
fundacion, asodacion of otro gruponan p cu ta existi 
legalmente cu ta cumpli cu e meta di nos fundacion, y 
cu ta cfesea di bin na consideracion pa un donacion, por 
entrega nan peticionnan hunto cu nan relato financiero 
y di actividad di 2017 r pa mas tarda November 7, 2018. 
Peticionnan cu wordo enttega despues di e fecha 
stipula, no ta bini na remarca pa un donacion. 
Peticionnan hunto cu e otro documentonan mester 
wordo entrega na nos secretario, Herry Koolman, 
lerlandstraat 27, Eagle, 

Putin: Rusia lo enfoca riba nacionnan cu tin misil Mericano 



MOSCOW — Presidente 
Ruso, Vladimir Putin, a 
adverti ayera cu si Mer- 
ca lo manda misilnan di 
rango intermedio na Eu- 
ropa, Rusia lo mester en- 
foca riba e nacionnan cu 
lo ricibi esaki. 

E declaracion fuerte a yega 
despues cu presidente Meri- 
cano, Donald Trump, a anun- 
cia durante weekend su in- 
tencion di sali for di un pacto 
di control di arma nuclear di 
aña 1987, pa motibo di su- 
puesto violacionnan Ruso. 

Sr. Putin a bisa cu e tin spe- 
ransa cu Merca lo no bay di- 
lanti cu pone misilnan di ran- 
go intermedio na Europa. Un 
stap asina lo ta un ripiticion di 
e Guera Friu di añanan 1980, 
ora cu Merca y Union Sovi- 
etico a manda e tipo di misil 
aki riba continente Europeo, 
e lider Ruso a bisa. 

Sr. Putin a continua bisan- 
do cu naturalmente, nan lo 


mester responde cu e mesun 
accion si Merca manda mis- 
ilnan pa Europa, pero cu e 
paisnan cu bay di acuerdo cu 
esaki mester ta consciente cu 
nan ta expone nan teritorio 


pa menasa di un posibel atake 
retaliatorio. “E cosnan aki ta 
obvio”, sr. Putin a continua, 
bisando cu: “Mi no ta com- 
pronde pakico nos mester 
pone Europa den un peliger 


asma grave. 

Secretario general di NATO, 
Jens Stoltenberg, a bisa ayera 
cu e miembronan di e aliansa 
militar occidental ta culpa 


Rusia di a desaroya un misil 
nobo, cual ta un violacion di 
e tratado di forsa nan nuclear 
di rango intermedio (INF), 
pero cu e no ta spera cu nan 
lo crece nan arsenal nuclear 
na Europa como contesta. 

Sr. Putin a rechasa e acusa- 
cionnan di sr. Trump cu 
Rusia a viola e tratado INF, 
bisando cu ta Merca a viola e 
pacto. E1 a bisa cu facilidad- 
nan di defensa misil Merica- 
no na Romania tin misilnan 
di rango intermedio cu un 
cambio chikito di software di 
computer. E lider Ruso a aña- 
di cu e ta spera di por discuti 
e asuntonan aki cu sr. Trump, 
ora e dos lidernan topa otro 
na e evento pa marca e cente- 
nar desde Armistice Day, riba 
dia 11 di november proximo. 

“Nos ta cla pa traha hunto cu 
nos socionan Mericano sin 
ningun histeria”, el a bisa. 
“Locual ta importante ta ki 
decisionnan lo bin despues.” 


Egipto disgusta pa problema na sitio santo na Jerusalem 



JERUSALEM — Un disturbio 
entre polis Israeli y pastoornan 
Coptico, cu a tuma luga na un si- 
tio santo Christian na Jerusalem 
ayera, a wordo ricibi cu condena 
for di Egipto y iglesianan na tera 
santo. 

Polis y pastoornan Coptico a bringa 
pafo di un kapel na e Iglesia di Santo 
Sepulcro na Jerusalem, unda hopi 
Cristian ta kere cu Hesus a wordo 
crucifica, dera, y resucita. 

E Copticonan tabata protestando e 
cuminsamento di trabounan di res- 
tauracion, di e autoridad di antigue- 
dad nan Israeli na e kapel San Miguel 
Arcangel, cual tanto e iglesia ortodox 
di Etiopia como esun Egipcio ta rec- 
lama. 

E Iglesia di Santo Sepulcro, situa na e 
Ciudad Bieu di Jerusalem, ta wordo 
comparti pa varios denominacion 


Cristian. Un status quo di hopi aña 
ta domina e maneho y autoridad di 
e sectanan riba e sitio santo. Cada 
grupo ta hopi protector riba nan teri- 
torio, y hasta percepcion di alteracion 
na e status quo a yega di resulta den 
pelea y violencia. 

Polis a bisa cu e pastoornan a blokia 
entrada, y preveni e trahadonan for di 
drenta; oficialnan a kita e pastoornan 
y a aresta un persona. 

Un grupo di iglesia na tera santo a 
haci un declaracion denunciando 
e uzo di forsa di polis contra e pas- 
toornan. Nan a bisa cu e Patriarcado 
Coptico Ortodox a entrega un keho 
cu ministerio di husticia Israeli, y cu e 
Copticonan lo tene un protesta contra 
accion di polis den e dianan binidero. 
Ministerio di exterior di Egipto a ex- 
presa un ‘rechaso total’ di violencia 
den man di polis Israeli, y a bisa cu 
e ta ‘monitor e situacion hopi cerca’. 


Pakistan ta ricibi $6 biyon di ayudo Saudi 


ISLAMABAD — E decision di 
prome minister, Imran Khan, di 
atende un conferencia di inver- 
sion na Riyadh, a pesar di reac- 
cion negativo pa motibo di e 
asesinato di un periodista Saudi, 
a coincidi cu un acuerdo pa un 
pakete di asistencia di $6 biyon 
for di e reino rico, un infusion 
crucial mientras Pakistan ta lu- 
cha contra un deficit creciente. 

Analistanan ta bisa cu e infusion 
Saudi lo permiti Islamabad pa hala 
rosea un tiki mas trankil, mientras 
e ta busca un prestamo critico for 



di e fondo monetario internacional 
(IMF) pa atende cu su deficit di $18 
biyon. E acuerdo a wordo firma dia- 
mars pa minister di fmansa Pakistani, 
Asad Umar, y su homologo Saudi, 
Muhammad Abdullah Al-Jadaan, 
durante e conferencia Saudi. 

Sr. Khan a atende e conferencia di 
perfil halto, maske yamadanan di ac- 
tivista di derechonan Pakistani pa un 
boycott como protesta pa e asesinato 
di Jamal Khashoggi na e consulado 
Saudi na Istanbul e luna aki. 

Varios ehecutivo y oficial occidental 
prominente a dicidi di no atende e 
conferencia, yama Tuture Invest- 


ment Initiative’, cual ta un creacion 
di prins Mohammed bin Salman. 
Organisacionnan di noticia local a 
cita sr. Khan bisando cu Pakistan no 
por permiti di boycott e conferencia, 
mas cu el a denuncia e asesinato di sr. 
Khashoggi. 

Durante un aparicion riba television 
ayera, sr. Khan a bisa cu el a sigura un 
‘pakete grandioso’ for di Saudi Ara- 
bia. E1 a bisa cu Pakistan tabata core 
riesgo di bancarota si e no ricibi ayu- 
do di paisnan amigo, como tambe 
IMF, y cu sin e ayudo Saudi, e pais lo 
mester busca un prestamo hopi mas 
grandi for di e prestamista global. 

Tayer Biba Stress free tabata exitoso 




ORANJESTAD - Recientemente 
Plataforma Promocion di Salud y 
Fundacion Cosecha cu ta e funda- 
cion a organisado stayer “Artand- 
Chat” specialmente pa hobennan 
entre 15 pa 25 aña di edad. 

Obhetivo di e tayernan aki tabata pa 
duna e hoben informacion con pa 
anda cu stress y con pa uza arte como 
medio pa deal cu stress. ArtandChat, 
Biba Stress Free tabata e mensahe pr- 
icinicpal di e atardinan di arte y Salud 
Mental den cual Dr. SharlineVis 
(Dokter di cas) a duna e hobennan 
un splicacion cortico di kico ta Stress, 
a splica cu e ta forma parti di Salud 
Mental y cu ta bon pa ta consciente 
di e condicion di salud aki. Stress ta 
un reaccion normal riba situacionnan 
den bida cu ta dificil pa maneha y of 
un reaccion riba situacionnan cu ta 
rekeri di nos atencion of accion inme- 
diato. E reaccion di stress f ey pa nos 
por actua den un situacion di peliger. 
E curpa ta reacciona cu e “fight or 
flight, response”. 

E factornan di stress awendia ta dife- 
rente cu den e epoca di nos antepasa- 
donan cu tin biaha mester a sobrevivi 
den circunstancianan peligroso y di- 
ripiente. E stress di e mundo mod- 
erno ta haci cu nos por haya nos mes 
bou di stress temporal of stress cu 
por bira cronico. Por ehempel trafi- 


co druk of hopi responsabilidad na 
school y trabao. Tambe e rapidez y 
hopi biaha falta di tempo pa cumpli 
cu compromisonan diario, tur cos 
mester bay demasiado rapido. No ta 
tur hende por maneha esaki y ta bira 
malo di stress. 

Pensando den cuadro di prevencion 
y promocion di salud un tayer dedica 
specialmente pa hobennan sigur a 


duna su impacto. E tayer a conta cu 
e presentacion di Dr. Sharline Vis cu 
a splica “Kico ta Stress?”. Cu presen- 
cia di Drs. Diana Wever-Salcedo cu a 
contesta preguntanan di e hobennan 
relaciona cu stress. E parti artistico 
cu encera pinta un Zengtangle taba- 
ta bou di guia di e artista Kala Mal- 
donando cu ta un colaborado di Fun- 
dacion Cosecha. 


Plataforma Promocion di Salud ta 
contento di por a conta cu colabora- 
donan manera Manrique Capriles 
Aruba y Quiantrelle cu a apoya e 
proyecto aki. Informacion di Salud 
Mental mester e apoyo di henter nos 
comunidad y sigur ora cu e peticion 
ta bin di Organisacion Mundial Salud 
cu ta preocupa pa cu e cantidad di ho- 
ben cu ta biba mundialmente bou di 
hopi stress. 

ORANJESTAD - Recientemente a tuma luga Youth 
Ai*t Fair cu a resulta di ta un manifestacion di Arte 
den su totalidad, gracia na e empeño di maestro- 
nan, mayornan y di e artista hoben cu amor pa arte. 

Aki ta unda cu mas di 25 scol a participa trahando obran- 
an fantastico riba tres canvas duna na nan di 2 x 1 meter, 
na unda e hobennan a trece lo mas precioso di loke den 
nan mente y curason ta e Tradicionnan di Aruba. 

Scolnan cu pa prome biaha a participa ta Scol Paso pa 
Futuro cu a sa di entrega un bunita piesa di Dera Gay. 
Den e mayoria e hoben a concentra riba Dera Gay como e 
enfoke mas grandi cu ta e tradicion di Arubianonan, pero 
tambe e interes a bay na fin di aña y Carnaval. Y tambe 
e famia den su totalidad. E beachnan blanco y e manera 
pa conserva esaki tambe a bin dilanti. Desde januari lo 
tin un Expo di e obranan den Cas di Cultura y pa luna di 
juni e Expo di Dera Gay tambe lo ta habri pa publico por 
aprecia e obranan di nos talentonan hoben y glamoroso. 

E interes di e scolnan ta halto y ya caba na luna di maart 
lo acerca e mayoria pa participa sea den pintura of otro 
forma di arte. Pa 2019 e hoben talentoso Jody Leañez lo 
ta e persona encarga hunto cu un team grandi di bol- 
untarionan pa dirigi, forma y ehecuta Youth Art Fair. E 
intencion ta pa laga e Feria aki di hobennan crece den 
talento y den magia. 

Aruba Art Fair ta orguyoso di a organisa Youth Art Fair. 

E hoben artista Davina Robles a trece 7 bunita piesa cu 
e la crea durante añanan y esun mas menciona tabata e 
Blenchi. Davina ta crea arte den colornan bibo y yama- 
tivo y ta concentra riba e naturalesa di Aruba. Un hoben 
cu ta dedica na Arte y deporte. Davina ta den e TOP 5 
di Track running y esaki entre e hende grandinan. Noor 
Pieterse, Angelina Arens, Daimerly Gibbs, Eefje Steeghs 
Mia Bella Dragonetti Meza, ta entre otronan artistanan 
cu a participa. E hoben Christiaan Ponse tambe a resalta 
cu su pinturanan y su manera di trece arte como si fuera 
e ta biba y por sali na cualkier momento di e pintura. 

Prometedor ta e artista hoben Ivy Ann Bryson, cu a re- 
fleha sublime obranan cu un mensahe puro y divino. E 
hoben ta capta e esencia di su idea y pensamento den 
e forma bibo di Arte. E manera cu e hoben aki ta trata 
su obranan, su empake y dedicacion y amor na conser- 
vacion di cada piesa a hala masha atencion. Pero tambe 
su manera di crea obranan di interes manera e Unicorn 
cu ta honra su presencia den e galeria di ArtisA na San 
Nicolas. 

Pa 2019 e hoben talentoso Jody Leañez lo ta e persona 
encarga hunto cu un team grandi di boluntarionan pa 
dirigi, forma y ehecuta Youth Art Fair. E intencion ta pa 
laga e Feria aki di Hobennan crece den talento y den ma- 
gia. 

Aruba Art Fair 2018, Tabata posibel traves di Partnership 
cu entre otro, Aruba Tourism Authority Sui Generis, 
Prins Bernard Fonds Caribe, Unoca, Divi Resorts Aru- 
ba, Kooyman BV AIS, Aruba Hyatt Resorts & Casino, 
Departamento di Cultura (DCA) y VNO. 



Mas di 25 scol a participa na Aruba Art Fair 2018 







































DIAHUEBS 25 OCTOBER 


A18 |DEP0RTE 


B HW 1 ** 


Red Sox ta gana Dodgers 8-4 den apertura di World Series 


BOSTON — E Fenway 
Funhouse a mustra di ta 
mucho dificil, mucho 
friu, y djis di mas pa e 
muchanan di beach. 

Andrew Benintendi, J.D. 
Martinez y e ekipo di Bos- 
ton Red Sox a sali batian- 
do na e apertura di World 
Series, logrando tur ben- 
taha den nan stadion pa 
vence Los Angeles Dodg- 
ers 8-4, riba un diamars 
anochi friu y cu biento. 

Benintendi tabatin cuater 
hit, Martinez a propina 
dos carera trempan, y 
e pitcher-hitter Edu- 
ardo Nunez a seya cu un 
home-run di tres carera. 

For di cuminsamento, e 
Fenway Park a causa tur 
sorto di problema pa e 
Dodgers. 

E angulo straño di e sta- 
dion a bira un camber di 


echo hasta prome cu e 
prome pitch. Coro di gri- 
tos bisando ‘vence LA!’ a 
cuminsa trempan, Ker- 
shaw a wordo tenta cu 
un serenata, y e shouru di 
Dodgers, Manny Macha- 
do, a scucha boo henter e 
wega. 

“Mi ta kere nos tabatin e 
bentaha awe nochi cu e 
clima y otro cos. Nos ta 
bin ta hunga asina”, pitch- 
er di Red Sox, Nathan 
Eoyaldi, a bisa. 

Tabata 12 grado Celsius 
pa prome pitch, y tem- 
peratura a cay te como 7 
grado Celsius pa fmal di e 
wega. Esaki tabata e wega 
mas friu pa Los Angeles e 
temporada aki. 

“Nos a gana e prome wega 
aña pasa, y a perde e series, 
pues por ta nos lo purba 
e manera aki. Wak si nos 
por gana”, Kershaw a bisa. 

Ganadonan absoluto di My Guardian Group Walk and Run lo participa na Corsou 


ORANJESTAD - Diado- 
mingo awo e ganadonan 
absoluto di 6Ky lOKdi My 
Guardian Group Walk and 
Run Aruba 2018, lo par- 
ticipa na e di 35 edicion di 
My Guardian Group Walk 
and Run na Corsou. 

E ganadonan absoluto di 6K 
ta: Kirah Regales y J-rick 
Maduro y pa 10K overall 
Inge van Bergen. E gana- 
donan absoluto di 10K male; 
Jethro St. Fleur a participa na 


e My Guardian Group Walk 
and Run na St. Maarten dia 
14 di october ultimo unda cu 
el a sali overall male lOk na 
di 2 luga. Jethro a score un 
bon tempo cu un ruta basta 
pisa. Hopi haltura y cu bon 
competencia di coredonan di 
parti Frances. 

E ruta di 10K na Corsou tam- 
be ta consisti di poco haltura 
pasando over Juliana Brug pa 
termina na Parasasa Beach 
(dilanti di WTC). Fuera di 





guaiuian varoup 

Fatum 


nos Overall Winners di My 
Guardian Group Walk and 
Run di Aruba ta participando 
un grupo di 20 persona di 
Price Smart, Lana Gobert, 
Alrric Kock y Esther Colina. 

Di parti di Guardian Group 
Aruba nos ta desea Kirah, J- 
rick, Inge y tur e otro atleta- 
nan di Aruba hopi exito cu 
nan participacion pa dia 28 
di october na e di 35 edicion 
di My Guardian Group Walk 
and Run na Corsou. 




Centrale Bank van Aruba 

BEKF.NDMAKING 


Ingevolge artikel I4h lid 2 van de LMndsvcrordenihg loezicht vejzekering&bcdHjf (AB 2000 no. 
82) (Ltv) deelt de Centrale ilmik van Aruha hierbij mede dat zij op 23 oktober 2018 schriñelijke 
loesteinining ex ariikel 14a Itd l sub a van de Ltv heell verleend aan Pescaia Holding N.V. voor 
het verwervcn en houdcn van ecn gekwylilieeerde dcelneining van 50 pcrccnl van de aandelen in 
Frarno lnsurances N.V. 

Oranjcslád, 24 oklober 2018 



Centrale Bank van Aruba 
BEKENDMAKINC 


Jngevolge artikel 17 lid I van de Landsvcrordcnhig toeziebt kredielwezen (Ab 1998 no. 16) (Ltk) 
dcdl de Centrale Bank van Aruba hierbij mede dal zij op 23 oktober 2018 sehriTidijke 
toeslemming ex artikel 17 lid 1 sob a van dc Ltk hecñ verleend aan Stiehting Pensioenlbnds 
Havçnw erkers Amba voor hct vergrOten van haar gckvvali ficçerde dcdneming tot 14,54 pçrcçnl 
van de aandçlçn in AIB Bank N.V. 

Oranjeslad, 24 oktober 2018 

Na Barranquilla Colombia: 

Seleccion Hulandes U23 ta gana di dos partido den WBSC- U23 




B ARRAN QUILLA - Seleccion 
di Hulandes di baseball U23 cu 
ta hungando den e campeonato 
di WBSC- U23 na Barranquilla, 
Colombia, ta logra di gana nan di 
dos partido cu score di 7-3 con- 
tra ekipo di South Africa y nan 
prome contra ekipo di Chinese 
Tapei den di extra inning cu score 
di 10-9. 

E hungado mas valioso den e partido 
contra Chinese Tapei a keda den man 
di Sherten Apostel y Stephan Vidal, 
kende ta hungadonan di nos isla ru- 


man Corsou. Tambe den ultimo in- 
ning contra ekipo di South Africa nos 
por a wak e pitcher Arubano Gillian 
Wernet den accion, caminda cu el a 
cera e ultimo inning sin ningun prob- 
lema pa asina duna ekipo di Hulanda 
e victoria contra South Africa. 


Ta bon pa remarca cu e Seleccion Hu- 
landes tin 3 wega perdi. Un contra di 
Colombia cu score di 9-5 y e otro 
contra di ekipo di Mexico cu score di 
14-7. Un pabien ta bai na Seleccion 
Hulandes U23 cu tremendo victo- 
ria contra ekipo di Chinese Tapei y 
South Africa. 


©WBSt WBSC.ORG SU 23 Worfdtup 

Stichting Sportsubsidie Aruba ta felicita Aruba Domino Bond cu nan 

campeonato di domino 



ORANJESTAD - Reci- 
entemente Aruba Domino 
Bond nan campeonato a 
yega su final unda e gran 
ganado a resulta e ekipo 
di Noordstars ‘Pizza Hut’ 
DT, cu a vence e ekipo di 
Ottleyd DT. 

Segun un comunicado ricibi, 
e wega pa e di tres y cuater 
luga a bay entre Old Parr DT 
y The Eagles DT, unda Eagles 
den un extra wega ta vence 
Old Parr pa asina termina na 
di tres luga. 

E federacion di domino por 
mira tras di un otro tremendo 
campeonato di domino, unda 
varios ekipo a participa unda 


a lo largo e miho nan a bay cu 
e prome cuater luganan. Mas 
cu claro ADB kier a gradici 
tur patrocinado cu a yuda nan 
den gran forma e campeonato 
aki. 

Awor Aruba su seleccion ta 
preparando pa e di 16 edicion 
di e campeonato mundial di 
domino cu lo tuma luga e di- 
anan 25,26 y 27 di october, na 
e ciudad di Santo Domingo, 
Republicana Dominicana. 
Den e ultimo tres edicionnan 
di e mundial di domino na 
Orlando, San Juan y Willem- 
stad, Aruba Domino Bond 
su seleccion a logra un tre- 
mendo resultado pa Aruba, e 
comunicado ta fmalisa 

Sandra Brown a topa cu manager Alex Cora di ekipo di Boston Red Sox 


ORANJESTAD/BOSTON - Sandra Brown, mama di 
nos orguyo Arubano Xander Bogaerts, a topa cu man- 
ager Alex Cora di ekipo di Boston Red Sox, caminda 
cu Sandra a haya compliment di su tremendo trabou 
como mama di lanta un bon mucha homber, manera 
Xander Bogaerts. 

Tambe Sandra a topa cu e hungado di tercera base di ekipo di 
Boston Red Sox, Rafael Devers, durante e prome partido di 
World Series 2018, diamars anochi na Fenway Park, caminda 
cu ekipo di Boston Red Sox a derota ekipo di LA Dodgers cu 
score di 8-4 y asina ta tuma bentaha di serie. 




Federacion di Pesas lo organisa 
Aruba Nationals Weightlifting 
Championship 2018 



ORANJESTAD - Dia 27 di oc- 
tober proximo, e federacion di 
hisamento di peso, Aruba Ama- 
teur Weightligting Association ta 
cla pa organisa nan Campeonato 
Nacional di Pesas en conexion 
cu e ASU Olimpiada pa tur nan 
atletanan. 

Segun un comunicado ricibi, e com- 
petencia lo start pa llor di mainta 
esaki den Centro Deportivo Frans 
Figaroa na Noord. Varios club di 
pesas a confirma nan participacion, 
mientras cu algun scol di Cross Fit 


y nan atletanan tambe lo ta presente. 

Mester bisa cu lo por competi den 
Youth-Junior-Senior-Masters. Tin 
e categoria oficial nobo cual ta Men 
49-55-61-67-73-81-89-96-102- 
102+ y Woman 40-45-49-55-59-64- 
71-76-81-81 + . 

Lo bay tin un atleta campeon di Ar- 
gentina cu ta participa como invitado. 
E la bin pa entrena pa 3 luna como 
preparacion pa cu e campeonato Sur- 
americano cu lo tuma luga na Quiya- 
quil, Ecuador den luna di december. 

E tin 147kg den snatch y 185kg den 
clean & jerk den categoria 84kg, pues 
un bon atleta pa mira. Notabel ta cu 
tur aña entre nos competidonan lo- 
cal tin caranan nobo cu ta premira cu 
un dia lo por bira prospectonan pa 
futuro den e deporte di pesas, sin lu- 
bida otro atletanan cu lo bin try-out 
den e campeonato nacional aki. Ya tin 
varios hisado di peso ta entrena serio 
unda nan ta dedica basta ora pa siman 
den diferente club riba nos isla. 


Delegacion di Aruba Paralympics 
Committee a competi den e 
Abierto Nacionales 


ORANJESTAD - Den e week- 
end tras di lomba, nos atle- 
tanan Paralympico, Shenely 
Tromp y Yurwin Gomes a rep- 
resenta Aruba den un campe- 
onato na Colombia, yama Abi- 
erto Nacionales. 

Esaki a tuma luga na e ciudad di 
Barranquilla, na Colombia. E atleta 
femenino, Shenely a competi den 
lOOm y 200m sprint den atletismo, 
mientras e atleta masculino Yurwin 
Gomes tambe a competi den atletis- 
moden e lOOm y 200m sprint. 

Nan a wordo acompaña pa coach 
Betto y Jovita Maduro. Mester bisa 
cu Shenely den pasado a trece me- 
daya di Plata pa Aruba. Ambos atleta 
di Aruba ta preparando pa clasifica 
pa Parapan American Games, Lima 
Peru 2019. 

Pa loke ta e resultado final, e hoben 
Yurwin a yega dos fmal den e lOOm 
y 200m sprint, cual ta un logro su- 



per grandi. Yurwin a presta hopi 
bon mes den e competencia prelim- 
inar pa despues drenta e gran final. 
Di otro banda Shenely tambe e core 
ambos disciplina bon, pero lam- 
entablemente e no a logra drenta e 
gran fmal na ambos ocasion. 

Parlamentario Marlon Sneek (AVP): 

‘Gasto di personal a subi cu 22 miyon pero nada di aumento 

salario minimo’ 



ORANJESTAD - Observacion- 
nan riba presupuesto 2019 haci 
pa Caft, ta mustra un parti suma- 
mente interesante y cu ta bolbe 
confirma cu gabinete Wever 
Croes simplemente no tin pueblo 
na pecho y ta gobernando pa sirbi 
famia-, amigo- y sponsornan. 

Esaki lider di fraccion di AVP, Marlon 
Sneek ta mustra despues di analisa 
e observacionnan publica pa CFT 
riba presupuesto 2019 y cu ta bolbe 
confirma cu e actual gobierno di 
coalicion, no tin nocion di kico nan 
tin cu haci y con pa cumpli cu nan lis- 
ta di promesa haci na pueblo durante 


di campaña electoral. 
tÉ Ya caba CFT a yega di informa gabi- 
nete Wever Croes pa loke ta presu- 
puesto 2018, cu gobierno tin cu bay 
reduci gasto di personal cu 12 miyon 
ya cu esaki a aumenta den apenas 
algun luna cu gobierno MEP-POR- 
RED a asumi responsabilidad. 

A papia di entre otro cu mester retira 
trahadonan cu a wordo tuma reci- 
entemente den servicio sigur ora cu 
CFT mustra cu despues di a manda 
300 persona cas cu lo tabata traha cu 
ex prome minister Mike Eman, a bin 
Sali na cla cu tabatin un aumento di 
100 persona loke ta practicamente 


400 hende cu a wordo emplea pa e 
gobierno di coalicion. 

Ora cu a spera cu lo mira den e presu- 
puesto di 2019 un reduccion di gasto 
di personal, CFT ta informa cu gasto 
di personal a aumenta di 468 miyon 
den presupuesto 2018 pa 478 miyon 
den presupuesto di 2019, pues mien- 
tras cu a bisa gobierno pa baha e gas- 
tonan aki, gobierno a dicidi di sigui 
emplea amigo y famianan pa un suma 
adicional di 10 miyon. 

Interesante ta e hecho cu mientras 
prome minister Evelyne Wever Croes 
ta papia na tur momento cu e hende 
ta central pa su gobierno, cu muchan- 
an ta central pa su gobierno pero ora 
cu analisa e aumento di 22 miyon flo- 
rin aki na gasto di personal, por mira 
cu ningun debchi, pero net nada a bay 
pa atende cu ponemento di e hende 
central. 

Un di e promesanan grandi cu gabi- 
nete Wever Croes a priminti na pueb- 
lo tabata aumento di salario minimo 
y mientras amigo-, famia- y sponsor- 
nan a haya 22 miyon for di caha di 
gobierno, pueblo mes a keda pega cu 
nan salario, luchando contra un in- 
flacion sin misericordia ocasiona pa 
redoblacion di BBO dor di gobierno. 
Fuera di e 22 miyon aki di gasto di 
personal cu a subi, gabinete Wever 
Croes tin un suma di 17 miyon cu 
parlamento a aproba pa asina atende 
cu e crisis social pero despues di 11 
luna den gobernacion, e suma di 17 


miyon aki a para keto keto sin cu el 
a wordo uza na beneficio di pueblo. 
A1 contrario awor maniobranan ta 
wordo haci pa bay hinca e suma aki 
den un tipo di fondo riba cual parla- 
mento ya lo no tin control si e placa 
aki lo bay pa yuda pueblo of no. 

Ta tristo cu for di e 22 miyon aki tin 
sponsornan ta wordo paga, sostene- 
donan di partido ta wordo paga pero 
pueblo tin cu lucha contra aumento 
di prijs riba combustible y gastonan 
diario a consecuencia di e aumento di 
BBO cu ta e tradicion di partido MEP 
pa castiga pueblo. 

Den 11 luna na mando, sin duda 
gabinete Wever Croes a establece un 
record cu aumento di 22 miyon cu 
ta un averahe di 2 miyon pa luna pero 
di otro banda loke pueblo ta hayando 
tur luna for di gabinete Wever Croes, 
ta e castigo di aumento di costo di 
bida riba tur nivel y cual ta bay tin su 
consecuencianan ainda mas serio den 
e lunanan nos dilanti. 

Pa pueblo no tin placa, pa pueblo 
no tin alivio pero pa amigo, famia y 
sponsornan gobierno ya caba a gasta 
22 miyon sin pensa dos bes y ta con- 
firma cu e 125 miyon cu gobierno ta 
bay haya di aumento di BBO, ta placa 
pa fmancia su maneho, fmancia aco- 
modacion di nan hendenan y pueblo 
no ta bin na beurt nunca”, lider di 
fraccion di AVP, Marlon Sneek ta 
mustra. 


Parlamentario Rocco Tjon (MEP'): 

‘E realidad amargo di Mike Eman su maneho economico y financiero 
segun investigacion di Algemene Rekenkamer’ 


ORANJESTAD - Dentro di poco 
parlamento lo debati riba e cuen- 
ta anual 2016 di pais Aruba. Al- 
gemene Rekenkamer a haci in- 
vestigacion riba e cuenta anual 
2016 dirigi ariba e trayecto pa sos- 
tenibilidad di financia publico. 
Nan a tene cuenta specificamente 
cu legitimacion, ehecucion y re- 
sponsabilisacion di e presupuesto 
di e pais. 

Maneho di Mike Eman na 2016 

E cuenta anual 2016 ta e amargo re- 
sultado di un maneho economico y 
fmanciero robes, y esaki bou lider- 
azgo di Mike Eman. Un conclusion 
di Algemene Rekenkamer ta cu nan 
a constata cu un biaha mas e maneho 
di Mike Eman ta resulta cu gastonan 
ta surpasa e presupuesto aproba door 
di Parlamento na 2016. Ademas Al- 
gemene Rekenkamer riba pagina 32 
di nan rapport ta splica cu e maneho 
di sr. Eman, specificamente riba con- 
tractnan, ta carece transparencia. Ci- 
fra irealistico, falta di transparencia, 



'boekingen’ cosmetico ta defmi sr. 

Eman su maneho. Normanan di Laft 


E falta di transparencia di sr. Eman su 
maneho a resulta cu Algemene Rek- 
enkamer no por conclui cu Gobierno 
anterior a yega e norma stipula segun 
ley di Laft, un deficit di 2%. Algemene 
Rekenkamer a constata diferente eror 
den e cuenta anual. Ademas e proce- 
dura con a defmi e sector colectivo 
entre CBS, ex-minister di financia y 
Caft no ta claro. 

Pa conclui 

Sr. Tjon ta splica cu e cuenta anual 
2016 claramente ta señala un maneho 
cu falta di transparencia y integridad. 
Te hasta ex ministernan a cobra placa 
directamente y of indirectamente 
via nan companianan. Na bienestar 
di pais Aruba, mirando e “feiten en 
omstandigheden” ta bira dificil pa 
por aproba resultado di un maneho 
iresponsabel cu a conduci te hasta cu 
nos a perde nos autonomia fmancie- 
ro. Sr. Tjon a termina bisando cu, a 
base di e ley di comptabilidad, cada ex 
mandatario mester para responsabel 
pa nan fiesta. 

Rocco Tjon: 

‘A solicita un debate publico riba e tema di siguridad na nos fronteranan’ 


ORANJESTAD - Den 
nomber di fraccion di 
MEP, sr. Tjon a manda 
un carta solicitando un 
‘openbare bijeenkomst’ 
riba e tema di siguridad na 
nos fronteranan. 

‘Openbare bijeenkomst’ 

Minister di Husticia a in- 
forma Parlamento na varios 
ocasion riba desaroyo pa loke 
ta ilegalidad y su aspecto di 
siguridad. Sinembargo, mi- 
rando e ultimo sucesonan, sr. 
Tjon ta haya importante pa 
debati riba e aspectonan aki 
durante un transmision pu- 


blico. 

Specificamente, a solicita e 
minister pa bin parlamento 
y informa parlamento riba 
(1) su maneho preventivo pa 
frena e desaroyo actual (2) e 
control nan na nos fronter- 
anan y (3) e lasonan di trabou 
entre e departamentonan lo- 
cal y e departamentonan cu 
Marina Real. 

Meta di e debate 

E meta di e debate ta pa in- 
forma pueblo debidamente y 
yega na un formula pa frena 
e desaroyo actual. Specifica- 


mente, kier debati tambe riba 
con Marina Real por wordo 
utilisa pa yuda den e situa- 
cion aki. Semper teniendo na 
cuenta e ‘gezagsrollen’, ‘info- 
positie’, ‘bevoegdheden y ve- 
rantwoordelij kheden’. 

Pa conclui 

Sr. Tjon a termina bisando cu 
el a compronde cu e proceso 
pa Aruba yega na su propio 
Svalradar’ ta fmalisando. Es- 
aki sigur lo percura pa eleva 
siguridad na nos fronteranan. 
Ta hopi lamentabel cu gobi- 
erno anterior a laga destrui e 
‘walradarnan’ na aña 2011. 



E di dos Bus di Alegria a tuma luga 


ORANJESTAD - E meta 
continuo di ministerio di 
asunto social y labor ta pa 
sigui brinda actividadnan 
cu enfoke principal riba 
nos muchanan. 

“Nos kier brinda nan activi- 
dadnan educativo, yena nan 
bida cu alegria, cu e speransa 
di haci un impacto positivo 
cu lo pone nan realisa cu e 
circunstancia di awe no mes- 
ter defmi nan mañan, cu e fu- 
turo ta den nan man.” 

Despues di un exitoso Joepi 
Camp cu a tuma luga den 
vakantie grandi, ministerio 
di asunto social y labor su 
proximo actividad ta carga e 
nomber di ‘Bus di Alegria’, 
cu ta un actividad extra curic- 
ular, segun un comunicado 
di gobierno. Bus di Alegria lo 
sali for di cada parti di Aruba 
unda cu e casnan social ta 
concentra. E bus lo pasa un 
recorido den e respective dis- 


tricto unda cu un represent- 
ante di e districto lo fungi 
como e Historiado. Nos tur 
sa cu cada districto di Aruba 
ta rico na historia, y ki mas 
bunita cu comparti e conoce- 
mento aki cu nos muchanan. 

Mientras tanto e di dos Bus 
di Alegria a sali y e biaha aki 
for di Club Don Bosco na 
Noord. E bus a recore e dis- 
tricto y tabatin como histori- 
ado Martin Ruiz. E prome ta- 
bata den Rancho/Madiki/Pla- 
ya Pabou, unda e muchanan a 
keda impresiona cu e historia 
di nan bario re conta pa Clif- 
ford Rosa. 

“Nos speransa ta pa di e for- 
ma aki inculca amor pa nan 
bario, respet pa historia y crea 
den e muchanan e lider cu lo 
sa di hiba su bario un proxi- 
mo nivel. Nos logra esaki nos 
lo ta hibando Aruba e nivel 
ey tambe”, e comunicado a 
fmalisa. 

Hospice ‘Atardi’, un soño di Dr. Peter Hermans, lo habri 17 di november 




ORANJESTAD - Cuido di 
hospice ta pa hendenan cu 
ta yegando ‘atardi’ di nan 
bida. Contrario na cuido 
medico tradicional, cuido 
di hospice no ta pa cura e 
malesa. 

E meta di cuido di hospice ta 
pa sostene e calidad di bida 
mas halto posibel durante e 
tempo cu ta resta e pashent. 
Cuido di hospice ta wordo 
duna pa un ekipo di profe- 
sional di cuido medico cu ta 
duna mas alivio posibel na 
personanan cu ta terminal- 
mente malo door di reduci 
nan dolor y responde na nan 
necesidadnan fisico, psico- 
logico, social y spiritual. Cui- 
do di hospice ta yuda famian- 
an tambe, dunando conseho 
y sosten practico. Cuido di 
hospice tin e beneficio adi- 
cional di duna descanso na e 
famia pa nan por sigui cuida 
nan ser stima. 

Hopi aña pasa, Dr. Peter Paul 
Hermans a haya e soño di es- 
tablece un hospice na Aruba. 
Como dokter di cas el a mira 
hopi pashent y nan famia su- 
fri durante e ultimo lunanan 
di bida di e pashent, un suf- 
rimento cu cuido di hospice 
por a alivia. 

Cuater aña pasa, november 
2014, Dr. Hermans cu Dr. 
Britt-Croes y Nienke Gon- 
zales a crea e fundacion Hos- 
pice Atardi’ y desde e tempo 
ey a haci tur esfuerso pa reali- 
sa e proyecto legalmente. Dr. 
Hermans y dr. Britt-Croes 
ainda ta den hunta directiva 
di e Fundacion.Nienke Gon- 
zales a sali pero e ta pensa 
di cuminsa uno na SABA. E 
fundacion ta ‘Not-For-Profit’ 
y e directiva ta traha Pro-Deo. 

Awe Dr. Hermans ta entusi- 
asma y feliz mirando su soño 
bira realidad. Trahando duro, 
dies ora pa dia, shete dia pa si- 
man, cu ayudo di hopi bolun- 
tario y cu sosten fmanciero di 
varios fuente, Dr. Hermans 
ta pensa di habri Hospice At- 
ardi otro luna, diasabra no- 
vember 17, 2018. E nomber 
Atardi’ ta bin di e poema di 


Benita Croes. 

Algun dia pasa ami taba- 
tin e placer di bishita e sitio 
personalmente y e privi- 
legio di haya dr. Hermans 
mes papia di e proyecto 
mientras cu el a duna mi 
un tour di e propiedad. 
Ki bunita e proyecto ta! Ki 
bunita tur e trabou cu ta bay 
den realisacion di e soño! 
Aruba mester ta hopi gradici 
na dr. Hermans, un Huland- 
es Europeo cu a dicidi di keda 
aki despues di a hubila como 
dokter di cas. 

Dr. Hermans ta splica mi cu 
un di e factornan cu a tarda 
e proyecto tabata e diferencia 
cu AZV Sin participacion di 
AZV e proyecto Hospice ab- 
solutamente no tabatin bida. 
E problema aki mester a wor- 
do resolve prome cu tur cos. 

E problema? E meta basico di 
AZV ta pa cubri gastonan di 
cuido medico cu ta busca pa 
cura, of controla un malesa, 
mientras cu cuido di hos- 
pice ta paliativo, suavisacion, 
pa sostene e calidad di bida 
mas halto posibel durante e 
tempo di bida cu ta resta e 
pashent. Despues di hopi dis- 
cusion a resolve e problema 
legalmente y AZV lo cubri 
e gastonan di cuido di hos- 


pice mescos cu cuido medico 
tradicional. Na mes tempo, a 
yega na un acuerdo legal cu 
Horacio Oduber Hospitaal, 
tambe un rekisito basico pa e 
funcionamento di e hospice. 
Por cierto, HOH a regala At- 
ardi e camanan. 

Awor a cuminsa busca un ed- 
ificio pa ubica e hospice. Aki 
F.C.C.A. a contribui gran- 
demente cu su experticio. 
F.C.C.A. te hasta a organisa 
un biahe pa Hulanda pa stu- 
dia kico e hospicenan aya ta 
uza. Aya dr. Hermans hunto 
cu representante di F.C.C.A. 
a bishita mas di 10 hospice 
na 6 diferente ciudad pa stu- 
dia con nan ta traha. Bek na 
Aruba, F.C.C.A. a bin haya 
un cas grandi cu un tempo 
tabata residencia di famia Ho 
Sing Loy, un famia hopi con- 
oci na Aruba, specialmente 
na San Nicolas. Actualmente 
F.C.C.A. ta doño di e propie- 
dad y Fundacion Hospice 
Atardi’ ta huur e. E ta situa 
na Noord Cura Cabay banda 
panort di e caretera principal 
entre San Nicolas y Playa. 

E ultimo rekisito esencial 
tabata un acuerdo di coop- 
eracion cu Cruz Cora Aruba. 
Rode Kruis Aruba tin un in- 
frastructura di boluntario y 
nan a compromete nan mes 
legamente pa traha hunto cu 
Atardi’ y yuda Atardi’ fman- 
cieramente. 

Hospice “Atardi” tin shete 
camber, cuater baño, un 
cushina grandi y un sala/ 
comedor enorme cu bunita 
bista riba un cura amplio y 
matanan grandi pariba di e 
cura. E ta bay tin espacio pa 
shete pashent. Un anexo na e 
cuarto di un pashent lo ta un 
cuarto pa su famia keda si nan 


ta di bishita na Aruba. 

Dr. Hermans ta hopi satis- 
fecho cu e apoyo fuerte di nos 
comunidad. Despues cu dr. 
Hermans a duna un discurso 
di splicacion na tur e club- 
nan civico di Aruba, Rotary 
Club, Lions Club, Kiwanis, 


tur ta sostene a proyecto 
cu donacion fmanciero. Di 
mundo comercial tambe At- 
ardi a ricibi sosten fuerte y 
donacionnan fantastico. Por 
ehempel, AMC Unicom a 
regala tur e airconditioners pa 
e cambernan. Centro pa De- 
saroyo Aruba (CEDE) a haci 
un donacion masha grandi pa 
yuda cumpra e mueblenan. 
Un otro fuente di ayudo 
importante ta Amigonan di 
Hospice “Atardi’”. Esaki ta un 
circulo di hendenan cu ta sos- 
tene e idea di un hospice. Pa 
via di e-mail periodicamente 
nan ta haya informacion di e 
proyecto. Si abo tambe kier 
bira un Amigo di Atardi con- 
tact hospice.atardi@gmail. 
com sin obligacion. 

Por ultimo, e proyecto Hos- 
pice “”Atardi ta enorme- 
mente gradici na e cantidad 
grandi di boluntario cu a con- 
tribui cu nan energia, trahan- 
do duro y haciendo tur loke 
tabata rekeri den e hardin, na 
e edificio y na e mobilario pa 
haci posibel cu e apertura ofi- 
cial por tuma logra diasabra 
17 di november. 

Sinterkaas y Zwarte Piet lo yega 
dia 18 di november 



ORANJESTAD - Fundacion Sin- 
terklaas conhuntamente cu Aru- 
ba Bank a anuncia den un rueda 
di prensa e yegada di Sinterklaas 
y su Zwarte Pietnan pa e aña aki. 

Dia 18 di november ta e dia cu tur 
mucha na Aruba ansiosamente lo 
warda pe. Sinterklaas hunto cu su 
Zwarte Pietnan lo yega Aruba. Pa 


lOor di mainta e barco di Sinterklaas 
lo yega na e entrada tradicional di 
APA. Desde 9or di mainta ya e porta 
di APA lo ta habri pa asina tur e mu- 
cha cu nan mayornan por cuminsa 
yega y warda e yegada di Sinterklaas. 

Ta spera pa comunidad di Aruba sigur 
bin duna Sinterklaas y su Zwarte pi- 
etnan un caluroso bon bini. E ruta cu 



nan lo tuma ta cuminsa for di APA 
sigui pa L.G. Smith Blvd bay pariba, 
pasa dilanti Royal Plaza sigui bay te 
pasa dilanti Talk of The Town pa asina 
termina na Plaza Betico Croes. 

E parada lo wordo acompaña di grupo 
di brommer di Harley y tambe mane- 
ra tradicion, sigur e pietjesnan lo ta 
repartiendo mangel y entretene tur 
hende riba e ruta. Lo tin hopi opor- 
tunidad di saca hopi potret y selfies cu 
e muchanan. 

Na Plaza Betico Croes e evento lo 
cuminsa lOam cu varios actividad- 
nan pa mucha di tur edad y pa 1 lor di 
mainta lo cuminsa cu presentacion di 
canto y baile pa diferente grupo. 


Instancianan envolvi pa organisa e 
yegada di Sinterklaas ta Fundacion 
Sinterklaas, Departamento di Cul- 
tura, Marinierskazerne Savaneta, 
APA, Polis, Serlimar, DOW, Rode 
Kruis, Student Counseling Colegio 
EPI, Tropical Bottling Co., Elitte 
Productions, Setar, Palm Tours, Aru- 
ba Bank y demas comerciante, kend- 
enan tur aña ta aporta na e yegada pa 
ta un exito. 

Fundacion Sinterklaas ta invita henter 
pueblo di Aruba pa bay y presencia e 
yegada di Sinterklaas cu su Zwarte 
Pietnan y sigur pa atende e show cu 
lo wordo presenta na Plaza Betico 
Croes. 


Conferencia Papiamento, idioma oficial dia 26 y 27 di october 

ORANJESTAD - Funda- 
cion Lanta Papiamento 
(Aruba) anfitrion di e 
aña aki tin e gran honor 
di invita tur amante di nos 
idioma Papiamento pa e 
conferencia “Papiamento, 
Idioma Oficial”. 

E otro miembronan di Plata- 
forma Union di Papiamento, 
Fundacion Instituto Alsa Pa- 
piamentu (Corsou), Funda- 
cion Akademia Papiamentu 
(Boneiro) y Fundacion SP- 
LIKA (Hulanda) cu conhunt- 
amente cu FLP a contribui na 
e organisacion di e conferen- 
cia lo ta presente na e con- 
ferencia diabierna dia 26 y 
diasabra dia 27 di october na 
Biblioteca Nacional Aruba. 

E conferencia ta pa celebra 
e echo cu 15 aña pasa Papia- 
mento a bira idioma oficial 
y esaki ta e motibo principal 
pa organisa e conferencia pa 
duna honor na nos idioma 
den e “Aña di Papiamento 
2018”. 

E metanan di e conferencia 
aki ta entre otro: duna mas 
tanto informacion posibel 
tocante e desaroyonan rela- 
ciona cu Papiamento, scol 


multilingual y su balor, e 
posicion di Papiamento den 
enseñansa y comunidad, e 
relacion entre e islanan ABC 
encuanto Papiamento, e ley 
di oficialisacion di idioma, 
desaroyo di un Union di Idi- 
oma Papiamento. Y tambe lo 
atende e aspecto innovativo 
‘digitalisacion’. 

Lo tin suficiente oportunidad 
pa esunnan presente discuti y 
intercambia di idea. 


Minister di Enseñansa, Cien- 
cia y Desaroyo Sostenibel Dr. 
A. Lampe lo habri e confer- 
encia y lo papia tambe tocante 
e acuerdo cu el a cera cu min- 
ister di Enseñansa Ciencia, 
Cultura y Deporte di Corsou 
Drs. M. Alcalá-Wallé. Wladi- 
mir Kleinmoedig ta repre- 
senta minister Alcalá-Wallé 
durante e conferencia. Señor 
E. Cecilia, diputado di Ense- 
ñansa di Boneiro tambe lo ta 


presente y lo hiba palabra. Y 
ta mas cu claro cu nos min- 
ister di Cultura, señora Ruiz- 
Maduro tambe lo t’ey pa hiba 
palabra. 

E oradornan/facilitadonan ta: 
Audrey Tromp-Wouters, Ré- 
gine Croes, Merlynne Wil- 
liams, Eduard Pieters, Ra- 
mon Todd Dandaré, Pedro 
Velásquez, 

Evelyn Ruiz-Croes, Joyce 
Pereira, Sergio Tromp (Aru- 


ba), Marta Dijkhoff, Ace Su- 
ares, Manuel Ortega (Cor- 
sou), Elsmarie Beukenboom, 
Sedney Marten (Boneiro), 
Ruben Severina, Fred D de 
Haas (Hulanda). 

Lo pidi di e participante un 
contribucion pa por cubri e 
gastonan: diabierna entrada ta 
AWG. 15,- = . y diasabra 
AWG. 25, = . Pa studiante 
di IPA, UA, EPI, MAVO/ 
HAVO/VWO tin un prijs 
special, esta AWG. 20, = . pa 
henter e conferencia. 

E personanan cu sigui henter 
e conferencia ta ricibi un cer- 
tificado di participacion. 
Diasabra e cantina The 
Healthy Way di BNA ta of- 
rece un lunch di AWG.10, = . 
Por scoge entre bami di gali- 
ña of un plato vegetariano. 

Idioma di conferencia ta Pa- 
piamento, pero tur hende ta 
liber di uza un otro idioma si 
ta necesario. 

Pa mas informacion por 
yama telephone. 567-4677 
of manda un e-mail na joy- 
cepereira@setarnet.aw. Por 
inscribi via e pagina di Face- 
book di Fundacion Lanta Pa- 
piamento. 

Biblioteca San Nicolas 
ta muda 



ORANJESTAD - Biblioteca Nacional Aruba 
ta anuncia cu su sucursal ta cera diahuebs 
awor te un proximo aviso. E renobacion di e 
edificio di biblioteca San Nicolas ta cla y ge- 
rente a ricibi yabi di edificio algun dia pasa. 
Biblioteca ta cuminsa e proyecto di muda bek 
pa su cas na Peter Stuyvesantstraat 16. 

Biblioteca tabata temporalmente ubica na B. v.d. 
Veen Zeppenfeldstraat #10 durante e renobacion. 
Empleadonan di biblioteca ta hopi contento cu por 
cuminsa muda y drecha e interior pa por brinda un 
servicio optimal pronto. Miembronan cu ta desea di 
fia buki por haci esaki na biblioteca na Playa. Ger- 
ente di Biblioteca Nacional Aruba ta pidi usuarion- 
an comprension y poco pasenshi pa e servicio limita 
y ta spera cu esaki ta pa un periodo cortico so. 


/V^ojror.ai 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu dolor na nos curazon, pero conforme cu boluntad 
di Dios, 

nos ta anuncia fayecimento di: 



Hyacintho Gregory Jacobs 

Mihor conoci como ‘Gorry’ 
*-05-08-1973 - f24-010-2018 

Acto di entiero lo wordo anuncia despues 


- - — 




"Cerca Dios mi ta sigur, E ta amor y fieldad". "Alsa bo, 
mi Dios, te riba shelu, laga tera ta yen di bo Gloria". 

A bai drumi inesperadamente den brasa di Senjor, nos 
Mama, Ruman, Wela, Bisawela y Tatarawela stimá: 



Sra. Viuda Agapita Maduro- 
Franken 

Mihor conosf como Chibin, Tanta Pin y Oma 
7 october 1929 - 22 october 2018 

Na nomber di su yiunan: Sra. Viuda Mirtha 

Maduro-Franken y fam 
Jessica Franken y fam 
Karel Maduro, esposa Karina yfam 
Daisy Maduro y fam 
Rumannan: Anita Giel-Franken y fam 
+ Rosa Franken y fam 
+ Brigida Gomez-Franken y fam 
+ Seferina Semeleer-Franken y fam 
Albertina Franken y fam 
+ Pedro Franken y fam 

Gregorio Franken, esposa Filomena Franken yfam 
Nietonan: Raymond Maduro y fam, 

Revelino Maduro y fam, 

Rudolfo Maduro y fam, Rebecca Maduro y fam 
Angel Flanegin Jr. y fam, Jereld John Flanegin 
Kathy Mahadeo-Maduro y fam,Kevin Maduro 
Endrich Lugo, Jordy Lugo y Nicole Lugo 
Bisanietonan: Karolyne, Raychell 

Revan, Javen y Xaven 
D'von y Djeon 

Jairee, Jairienne y Jairylaine 
Dean y Josie 
Brendan y Faith 
Tataranieta: Kayra 





Mi alma, alaba Señor 
Mi ke alaba Señor henter mi bida, 
kanta alaba mi Dios tanten kumi 
Tin bida y rosea 

Cu dolor na nos curazon, pero conforme cu boluntad 
di Dios, nos ta anuncia fayecimento di: 



Rosa Ras-Boekhoudt 

Mihor conoci como ‘Rosa’ 

*04-07-1933 - f21-10-2018 

Na nomber di su: 

Esposo: fTommy Ras 

Yiunan: Everon Ras 

Edward Ras 
Irene Ras 
fJohnny Ras 
Juan Ras y Nancy Carion 
Soraida Ras 

Nieto(a)nan: Hamilton Soliana y Denise Hemandez 

Jessica Soliana y Jeancarlos Loaiza Maduro 
Sidney Thiel y Kimberly 
Judella Ras y yiunan 
Xania Ras 

Bisnieto(a)nan: Jirah Maria 

Xiliuska Zuleta Rave 

Jiron Maria 

Joswe Maria 

Jahnayrah Croes 

Pedro 

Peter 

Eurick 


Su Swa y Cuñanan, Primo y Primanan, sobrino y 
sobrinanan, su ayudante Ana Rondon y su bon 
bisiñanan Rica y Dientjie. 

Demas famianan: Franken, Maduro, Flanegin, 
Campbell, Mahadeo, Lugo, Tromp, Bruin, Oduber, 
Serrano Colon, Webb, Giel, De Cuba, Gomez, Semeleer, 
Quant, Britten, Faro, Figaroa, Wolff, Rosel, Peña, Dirksz 
y Carolina. 

Si en caso den nos tristeza nos por a lubida algun 
persona of famia, nos mas sincero disculpa. 

Acto di entierro lo tuma lugar diasabra 27 october 
2018 pa 4or di atardi na Misa Immaculada Concepción 
na Santa Cruz y despues pa Santana Catholico na Santa 
Cruz. E restonan mortal di nos difunto stimá lo ta 
reposa for di 2or di atardi na Misa. 

Adres pa condolencia: Aurora Funeral Home diabierne 
26 october 2018 di 7pm-9pm. 

Nos ta lamenta cu despues di entierro nos no por ricibi 
bishita di condolencia na cas. 


Sobrino y sobrinanan 

Amistadnan di cas: Chika, Mervin Wyatt-Ras, 
Margarita, Aida 

Demas famianan: Boekhoudt, Ras, Hart, Wyatt, Soliana, 
Hemandez, Maria, Yarzagaray, Thiel, Loaiza Maduro, 
Croes. 

Ta invita pa acto di entiero cual lo tuma lugar 
diahuebs 25 di october 2018 di 2or pa 4or na Misa 
Sagrado Curason na Savaneta. Despues lo Sali pa 
Santana Centraal Sabana Basora. 

Condolencia lo tuma lugar na Aurora Funeral Home 
diaranson 24 di october 2018 di 7or pa 9or di anochi. 

Famia ta desea pa bin bisti na colornan alegre. 

Si encase den nos tristesa nos por a lubida algun 
persona of famia nos ta pidi nos sincero disculpa. 

Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 24 Oct 2018 Anochi 


Sorteo # 6616 


0626 


1300 


0153 


Sorteo # 5660 


1830 




Sorteo # 365 


0565 



Sorteo # 441 9 


3780 


Gemini 




Sorteo #2216 


8106 


5438 


1299 




Sorteo # 1944 


14 - 28 - 30 - 33-34 


Joker 8 Letter 


0 

x Jackpot I 

0 

x Match 4+ 

2 

x Match 4 

70 

x Afl. 12,00 


170.000,- 



) 

| Sorteo # 4570 | 

0 

x Jackpot 

4 

x Match 4 

147 

x Afl. 8,00 


05 - 13 - 19 - 21-24 


Proximo Jackpot 


70.000,- 



Sorteo # 


0 

x Jackpot | 

0 

x match 4 

0 

x Afl. 500,00 

0 

x Afl 50.00 

0 

xAfl. 15,00 


Mega Ball 


420.000,- 


MEG 


Afl. 580.000,- 



diario 1279 - 8109-9055 


SUPER 


9734 


FLAMING0 


1203 - 2029-2722 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 24 Oct 2018 Merdia 



Sorteo # 2370 


7942 


5874 


6977 




Sorteo # 2370 


8566 




Sorteo # 426 


6206 



Sorteo # 2370 


3750 


Scorpio 


CoflQ 


Sorteo # 


Joker 


Letter 


0 

x Jackpot 1 

0 

x Match 4+ 

0 

x Match 4 

0 

x Afl. 12,00 


160.000,- 




Aries 


Ta sosodiendo algo cu ta cambia bo forma 
di sinti pa cierto persona. Loke ta pasando 
riba e dia aki lo cambia positivo bo realidad 
dunando un buelta diferente. Number: 
14, 20, 29 y 43. 



Loke bo bisa of haci awe lo por tin repercu- 
sion. Bo sentimentonan ta bon fundamen- 
tal y bo sa kico bo kier. Bo ta compronde 
miho e balor real di cosnan. Tur cos tin un 
base solido. Number: 13, 19, 28 y 42. 


No sigui pospone ho asuntonan impor- 
tante. Bo ta den e situacion caminda sin 
haci hopi placa ta drenta na abundancia y 
cu e transito planetario cu ta desaroyando 
den bo horoscop, bo metanan economico 
ta hopi cla y facil pa logra. Number: 12, 

ÇeminiSL8,27_y_4i_.___ 


Cuidao! Bo por pone bo bista riba e persona 
robes. Hopi persona ta busca problema paso- 
bra nan ta mete di mas. Ta ora pa concentra 
den cuestionnan importante. Number: 11, 
17, 26 y 40. 




Cancer 


Bo accionnan di e fin di siman aki a wordo 
bon hinca den otro. Procede cu compasion y 
ekilibrio na ora di tuma un decision cu por 
afecta tercera persona. Guia bo mes bon. 
Number: 10, 16, 25 y 39. 



Leo 


Loke bo tabata wardando lo bay sosode 
miho di loke cu bo tabata pensa. Purba 
keda stabiel , domina bo rabia, bo mester 
mantene bo talento y bo caracter alegre y 
confia. Number: 9, 15, 24 y 38. 



lfirgo 




Venus bo dirigente, lo hiba bo den un eta- 
pa di prosperidad. A pesar di tur cos cu por 
a pasa lo bo nota con lo bo consolida bo 
relacionnan. Ta tempo di conkista. Num- 
ber: 8, 14, 23y37. 


Venus bo dirigente, lo hiba bo den un eta- 
pa di prosperidad. A pesar di tur cos cu por 
a pasa lo bo nota con lo bo consolida bo 
relacionnan. Ta tempo di conkista. Num- 
ber: 8, 14, 23y37. 


Venus bo dirigente, lo hiba bo den un etapa 
di prosperidad. A pesar di tur cos cu por a 
pasa lo bo nota con lo bo consolida bo rela- 
cionnan. Ta tempo di conkista. Number: 8, 


SagitariU 


, 23 y 37. 




Afl. 580.000,- 


idllltC 


Pone bo pianan riba tera prome cu actua den 
pura, sin pensa y reflexiona. Bo posibilidad 
di reconciliacion y areglonan sentimental ta 
hopi halto na e momentonan aki. Number: 
5, 11, 20 y 34. 

Capricornio 

Lo bo scucha algo cu lo laga bo kens y 
cu deseonan di cambio. Bo personalidad 
spontaneo, pero encanta, lo pone bo den 
un posicion hopi admira cu lo conkista un 
curason cu ta duro pa domina. Number: 

Aquario 16 : 22 : 31 y 45 ■ 


Duna bo mes bo luga. Ta abo mester ta 
den control. Cuminsa pa duna bo mes bo 
luga den un relacion sentimental y lo bo 
wak con cosnan ta cambia den un forma 
increibel. Number: 15, 21, 30 y 44. 

EflSERVICIO 


B ?m>rc 



Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 
Mobility Equipment 
Hire 

Tel: 568 5165 


Dokter na warda 



Botica na warda 

Oranjestad: San Nicolas 

Maria Tel. 585 5513 Centro Medico Tel. 584 5794 


Oranjestad 


San Nicolas 


Dr. Vis 
Tel. 584 9700 


Dr. Hertogen 
Tel. 586 3434 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 



Schedule october 2018 


THU 


18 



FRI 


19 



WED 


24 



THU 


25 



SAT 


27 



TUE 


30 



WED 


31 


CARNIVAL CONQUEST 
CELEBRITY EQUINOX 


NORWEGIAN JADE 


MONARCH 

FREEDOM OF THE SEAS 


CARNIVAL HORIZON 


ZUIDERDAM 
VIKING STAR 


CELEBRITY EQUINOX 


FREEDOM OF THE SEAS 

MONARCH 

FREEWINDS 


] [ 


DCFT 


■OTTH 


08:00 


08.00 


16:00 


23.59 


08.00 


23.59 


06.30 


07.30 


15.30 


23.00 


08:00 


16:00 


13.00 


08.00 


23.00 


18.00 


11.00 


23.59 


07.30 


06.30 


06.00 


23.00 


15.00 


EMERGENCIA 

911 


POLIS 


Oranjestad 

100 

San Nicolas 

104 

Santa Cruz 

105 

Noord 

107 

Tip Line 

11141 

Brandweer 

115 

Ambulance 

911 

Hospital 

527-4000 

Imsan 

524-8833 

Warda Costa 

913 

Seguridad Nacional 11911 

Cruz Cora 

582-2219 



Aloe 

584-4606 

4 Centro Medico 

584-5794 

Central 

585-1965 

Dafeota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupial 

583-8560 

UTILIDAD 

Setar 

117 

Web 

525-4600 

Elmar 

523-7147 

FUNERARIA 

Aurora 

588-6699 

Ad Patres 

584-2299 

Olive Tree 

584-8888 

Royal Funeral H. 

586-4444 


Centrale Bank van Aruba 

Daily Exchange Rates -10/24/2018 



Centrale Bank van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.34 

1.36 

1.38 

CHF 

178.37 

179.09 

179.89 

GBP 

2.23 

2.28 

2.34 

JPY 

156.68 

158.11 

159.70 

EUR 

201.21 

203.05 

205.09 

DKK 

26.23 

26.95 

27.75 

NOK 

20.39 

21.11 

21.91 

SEK 

18.59 

19.31 

20.11 

For amounts up to Afl. 100,000 

Pronostico 
di 

Tempo 

Tempo: 

Parcialmente te brevemente 
hopi nubia cu localmente un 
awasero 

Temperatura maximo 31 gra- 
do Celsius y temperatura minimo 25 grado Celsius. 

Solo lo baha awe nochi 06:16pm y lo sali mañan mainta 
06:31am. 

Biento: 

Modera te basta fuerte for di direccionnan entre oost- 
noordoost y oost; forsa 3 te 5 (12 te 39 km/ora, 7 te 21 
nudo). Den dia posiblemente fuerte den rafaga; forsa 6 
(40 to 50 km/hr, 22 to 27 nudo). 

Situacion general di tempo: 

Na e momentonan aki no tin disturbionan di importancia 
pa cu e clima na Aruba. Den proximo 24 ora, humedad 
persistente den atmosfera lo pone cu temporalmente hopi 
nubia lo pasa riba region local. Specialmente den oranan 
di marduga y mainta esaki por pone cu localmente un 
awasero lo desaroya. 

Condicion di lama: 

Olanan di lama lo ta for di direccion oost cu haltura di 
2 te localmente 4 pia. E olanan di mas halto na costanan 
oost te noordwest di e isla. 




ii r* 


R U B A 


Pa AVISO den nos Corant 

aviso@bondia.com 


Caribb&an 

Cinemas 


MEGAPLEX 8 

Wi* only fHraPhsr in Anrbo ■^rfi oll i+odimn ng' 
caibbcor.cnmmái.dorn ffl Caribbftan Cinemub- Arubu 


OCTOBER 25 - 31 

HUNTER KILLERl 

ni 

HOWiIl-N ATTINSCM | OIGA KULTLINKO 


jaHiwsrr 


MWJJSI É#T | ti-to 

AMANDIA E-TEN iERC | LEG-'KA HALL 

THE HATE U GIVE 

mtcto mmm fA-i il 

MKWVUH 1 41 | á li | ► hD 


JAMlE ILL GUttll ! JUDY GHLEH 

HALLOWEEN 

PIOV 1S: 7:00PM 
MOV 1T.1S: 11:30ÁM 

Polm Uóoch Plota 
Aruba | 586.0074 

THE MAGIC OF THL MOVIiS 

E aventura ta cuminsa na IPA 


ORANJESTAD - Pa kier 
ta diferente y haci un 
diferencia den bida di 
otro, cuminsa na join IPA. 
Adaeynah Bohorquez, 
studiante di aña dos di 
e estudio pa maestro di 
Enseñansa Primario, ta 
conta pakico abo tin cu 
scoge pa e profesion di 
maestro. 

“E tarea di un maestro ta mas 
cu djis siña mucha idioma 
cu matematica. E maestro ta 
forma parti di e añanan mas 
importante di e mucha su 
bida. Esaki ta e periodo cu 
e mucha ta siña di e mundo 
rond di dje, ken e ta, y con pa 
desaroya y uza su talentonan. 
Como maestro bo no ta sola- 
mente aporta na educacion 
di e mucha, pero tambe bo 
ta forma y guia e mucha pa 
e por integra su mes den nos 
sociedad. Mi por sigura bo cu 
un persona cu caba su estu- 
dio y cu ta labora semper lo 
ta agradecido na un maestro 
cu a yud’e den su formacion 
pa ta unda cu e ta awo. Si bo 
scoge pa e profesion di mae- 
stro, bo no ta conforma pa 
menos, bo ta scogiendo pa 


ta un lider, un ehempel, un 
role-model, pa yuda forma e 
futuro generacion di Aruba. 
Mi kier motiva bo y reta bo 
pa bo join e team di maestro 
di Aruba. E aventura ta cum- 
insa na IPA!” 

IPA ta invita tur studiante di 
HAVO, VWO y MBO nivel 
4 y tur otro persona interesa 
pa cuminsa un estudio pa 
maestro pa asisti na IPA su 
Dia Publico (Open dag) dia 
17 di november 2018. IPA 
su dia publico lo ta di lOor di 
mainta te 2or di atardi na IPA 
(Isaac Wagemakerstraat 11, 
San Nicolas). 

Durante e dia publico lo duna 
informacion di e estudio di 
maestro pa Enseñansa Prima- 
rio, Bachelor Talen y e curso 
di PDG. Tambe lo duna in- 
formacion tocante e Test di 
admision y 21 + Toets. Natu- 
ralmente lo tin oportunidad 
pa inscribi como studiante. 
Pa por inscribi na IPA mester 
trece e papel di registro civil 
(papel di AWG 5). E gastonan 
di inscripcion ta AWG 75,-. 
Pa inscripcion di e estudio di 
maestro pa Enseñansa Prima- 


rio y Bachelor Talen mester 
bin cu copia di diploma di sea 
HAVO, VWO of MBO nivel 
4. Pa inscripcion di e curso di 
PDG mester bin cu copia di 
diploma di sea HBO of WO. 

Banda di esaki por cera con- 
oci cu e instituto en general 
y e ambiente estudiantil en 
particular y conoce nos facili- 
dadnan. Ademas lo tin opor- 
tunidad pa combersa cu nos 
studiantenan actual. Tambe 
lo tin un Tood & Bake Sale’ 
organisa pa nos propio studi- 
antenan. E benta di cuminda 
aki tin como meta pa recauda 
fondo pa e studiantenan di 
aña 3 cu pronto lo biaha pa 
exterior pa nan pasantia in- 
ternacional. Di e manera aki 
IPA ta brinda henter Aruba 
un dia special di orientacion, 
yen di informacion y activi- 
dad. 

Pa mas informacion por 
tuma contacto cu Studenten 
Services na 5243100 of por 
bishita nos pagina di face- 
book ‘Instituto Pedagogico 
Arubano’ of nos website 
www. ipaaruba.com. 


Corte di Prome Instancia 26 october 2018 



Orario 

Sospechoso 

Acto Castigabel 

08.15 

L.J.V.R. 

A.J.A.B. 

V.R. y A.B. ta wordo acusa di traficacion di hende den e periodo di 

prome di januari 2018 te 7 di juli 2018. 

09.00 

A.K.M. 

M. ta wordo acusa di horta den e periodo di 13 di mei 2018 pa 24 di 

juni 2018. E ta wordo acusa di horta, falsificacion y desfalco den e 

periodo di october 2017 te 3 di januari 2018. 

10.00 

R.d.V.G.C. 

J.A.S.C. 

D.F.G.R. 

G.C. y S.C. ta wordo acusa di traficacion di hende riba 9 di juli 

2018. G.C. y S.C. y G.R. ta wordo acusa di importacion di cocaina 

riba e mes fecha ey. 

11.15 

A.L.D.M. 

J.A.G.F. 

D.M. y G.F. ta wordo acusa di traficacion di hende riba 21 di juli 

2018. 

14.30 

R.J.M.M. 

M.M.O. 

J.W.L. 

Uitspraak. 

Segun New York, Exxon a gaña inversionistanan tocante riesgo climatico 



NEW YORK — Fiscal gen- 
eral di New York a deman- 
da Exxon Mobil ayera, 
bisando cu e gigante di en- 
ergia Texano a gaña inver- 
sionistanan tocante e ries- 
go cu cambio climatico ta 
nifica pa su operacionnan. 

E demanda, entrega pa fiscal 
general Barbara Underwood, 
ta e mas recien den un serie 
di accionnan contra e compa- 
nia, bisando cu Exxon a busca 
inversionista manera e fondo 
di pension publico di e esta- 
do, uzando informacion fal- 
so, sigurando nan cu e tabata 
contando cu e posibilidad di 
regulacionnan mas estricto 
riba emisionnan di gas di in- 


vernadero, siendo cu e tabata 
haci hopi menos cu el a bisa. 
“Exxon a construi un fachada 
pa gaña inversionistanan pa 
nan kere cu e compania ta- 
bata manehando e riesgonan 
di regulacionnan di cambio 
climatico riba su negoshi, 
cuando en realidad, e tabata 
subestimando of ignorando 
esaki intencional y sistemati- 
camente, contrario na su 
representacion publico”, sra. 
Underwood a bisa den un 
declaracion. 

Vocero di Exxon Mobil, Scott 
Silvestri, a bisa ayera cu e 
compania ta mirando pa re- 
futa a acusacionnan y logra pa 
e caso cay afo. 

“E acusacionnan sin base aki 


ta e producto di lobbying tras 
di porta cera, pa interesnan 
special, oportunismo po- 
litico, y e inabilidad di fiscal 
general di admiti cu un inves- 
tigacion cu a dura 3 aña largo 
no a descubri ningun fout co- 
meti”, sr. Silvestri a bisa den 
un email. 

E demanda ta consecuen- 
cia di un investigacion di 3 
aña di oficina di sra. Un- 
derwood, y un investigacion 
similar na Massachusetts. 
Consumidornan y gruponan 
ambientalista a alaba e de- 
manda como un paso sig- 
nificante pa maneha locual 
nan ta yama e decepcion di 
Exxon Mobil tocante cambio 
climatico. 


‘Hover-taxi’ sin chauffeur ta lanta na Singapore 


SINGAPORE - Vuelonan di test 
pa un ‘hover-taxi’(taxi flotado) lo 
tuma luga na Singapore proximo 
aña, e mas recien innovacion pa 
combati trafico monstruoso di 
Asia. Miyones di biahero den e 
ciudadnan di e region a cumin- 
sa bringa contra trafico tur dia, 
generando un carera pa desaroya 
maneranan innovativo pa com- 
bati esaki. 

Mientras cu e ciudad desaroya di 
Singapore no ta sufri di conges- 
tion mayor, e ta wordo mira como 
e campo di test perfecto pa tecnolo- 
gia nobo, debi na su tamaño com- 
pacto y su apertura pa innovacion, 
segun un relato di thestar.com. 

E firma Aleman Volocopter a bisa 
cu e lo tene e vuelonan di test 
na Singapore durante e segundo 



mita di aña, cu apoyo di gobierno. despues di un demostracion 

publico na Dubai aña pasa. 
E test na Singapore ta yega “E Volocopter ta diseña specifica- 


mente pa misionnan den ciudad”, 
Volocopter a bisa den un declaracion, 
añadiendo cu e lo por wanta turbu- 
lencia menor rond di rascacielos 
(skyscraper), permitiendo biahenan 
suave. 

“E ta asina keto cu na altura di 100 
meter, e no por wordo scucha riba 
e zonido normal di un ciudad” 

Vocero di e compania a bisa cu e 
Volocopter por wordo controla pa 
un piloto uzando un joystick, of re- 
motamente for di suela. Ademas di 
e vuelonan test, Volocopter tambe 
lo habri un centro di diseño di pro- 
ducto y ingenieria na Singapore, 
pa apoya su plannan di expansion. 

E ‘hover-taxi’ lo complementa servi- 
cionan di lift cu helicopter, cual ya ta 
lantando na algun ciudad pa combati 
trafico. 


Bo computer lo por ta minando Bitcoin — pa un otro persona 


ESTADONAN UNI — E 
acto, conoci como ‘cryp- 
tojacking’, a crece den 
popularidad, pasobra e ta 
dificil pa detecta, rason- 
ablemente pasivo, y lucra- 
tivo. 

Segun un relato di nbcnews. 
com, hackernan keto bay ta 
tuma control di computer 
personal, server di compania, 
router di cable, aparatonan 
mobil, y otro formanan di 
poder di computacion, pa si- 
lenciosamente mina crypto- 
monedanan — un problema 
cu expertonan di siguridad 
cibernetico ta adverti ta creci- 
endo rapidamente. 
Cryptojacking tambe ta facil 
di ehecuta, algun biaha hasta 
ta sconde den anuncio riba 
website. 

E crecemento di balor di bit- 
coin y otro cryptomoneda 
den añanan recien a haci cu 
mina esaki ta un actividad lu- 
crativo. Mina di cryptomone- 
da ta uza poder di computer 
pa competi contra otro com- 
puter pa resolve problema 
di matematica compleho, cu 
e premio ricibi den forma 
di pida di cryptomoneda. E 
poder di computer ta yuda 
crea un blokchain, riba cual 
aplicacionnan manera bitcoin 
por wordo construi. 

Mina cryptomoneda por ta 
un proposicion caro, cual ta 
rekeri hardware y electric- 
idad. Cryptojacking ta of- 
rece criminal cibernetico un 
manera pa horta poder di 
computer for di otro hende 
pa asina evita e esfuerso y e 
costo. Software di crypto- 


jacking ta opera riba com- 
puter den background, cu e 
unico evidencia di su presen- 
cia ta ora e aparato ta kenta of 
bira lento. 

E mix di baho riesgo y ga- 
nashi halto di cryptojacking a 
hiba na un incremento gran- 
di den atake, cu un reporte 
di McAffee na juni ultimo a 
haya 2.9 miyon di malware pa 
mina, den e prome tres luna 
di e aña. E compania a bisa cu 
esaki ta un incremento di 629 
porciento for di e ultimo tres 
luna di 2017. 

Doñonan di computer lo 
mester keda pendiente si e 
computer bira lento, tin hisa- 
mento di cuenta di coriente, 
y velocidad di internet baho, 
e relato di nbcnews.com ta 
fmalisa. 

‘Definitivamente lo percura cu lo no baha coriente y pone Aruba plat’ 


ORANJESTAD - Gobier- 
no a tuma nota via prensa 
cu sindicato di Elmar ta 
menasa cu accion pa mo- 
tibo di asunto di personal 
di Elmar. 

Gobierno ta lamenta e acti- 
tud aki profundamente. Ac- 
cionnan na Elmar, na unda 
ta menasa cu baha coriente y 
pone Aruba plat, ta accionnan 
extremo cu por wordo husti- 
fica solamente den casonan 
excepcionalmente extremo. 


Segun un comunicado di 
gobierno, si sindicato tin un 
pregunta of problema to- 
cante asuntonan di personal, 
e mester cana e caminda cor- 
ecto y bati na porta di Direc- 
tiva di Elmar. Y si esaki no sali 
afo, ainda sindicato por bati 
na porta di Hunta di Comisa- 
rio di Elmar. Sinembargo, e 
sindicato a dicidi di bay via 
prensa, na unda e ta manda 
un menasa cu lo pone Aruba 
plat. Esaki ta un acto hopi ire- 


sponsabel cu no por wordo 
tuma na serio. 

Gobierno di Aruba, ni e 
mandatario encarga cu ener- 
gia, sra. Wever-Croes, ta bay 
over di asuntonan di personal 
di Elmar. Den e caso aki, go- 
bierno di Aruba, ni e minister 
encarga ta na haltura di locual 
ta e problema tampoco. Ta via 
prensa a tuma nota di un me- 
nasa cu lo pone Aruba plat, 
cu ta un menasa directo pa 
pueblo tambe. 


“E gobierno aki ta un gobi- 
erno responsabel y serio. Nos 
ta spera tambe responsabi- 
lidad y seriedad di nos socio- 
nan den tur nan accionnan. 
Sindicato defmitivamente 
tambe ta un socio, 
por lo tanto, nos ta spera ac- 
cionnan responsabel y serio 
di nan parti tambe. Den e 
caso aki, gobierno di Aruba 
no ta esun cu ta atende e tema 
di personal, gobierno no ta 
atende cu e problematica cu 


e sindicato tin. Pero gobierno 
defmitivamente lo percura cu 
lo no baha coriente y pone 
Aruba plat, pasobra esaki ta 
haci daño na nos comunidad 
y na nos economia. 

Aruba ta enfrentando retonan 
grandi, y ta solamente si nos 
mustra seriedad y responsab- 
ilidad nos por sali afo y hunto 
brinda Aruba bienestar pa 
tur”, sra. Wever-Croes a duna 
di conoce. 


Stress financiero por haci un persona inconsciente 


ORANJESTAD - Tin un famia ta algo masha dushi mes. 
Pero e por trece tambe hopi cansancio y hopi stress. Loke 
ta duna hende stress ta diferente pa cada persona of famia. 
Stress ta haci dificil pa hende por reflexiona bon y/of pa 
reacciona bon riba educacion di nan yiu(nan). 

Preocupacion fmanciero ta un di e causanan mas grandi di stress 
den un famia. E preocupacion fmanciero di e mayor por influ- 
encia bida di nan yiu(nan) enormemente. Hopi ta depende riba 
e manera con e mayor ta anda cu e stress. Stress por causa cu un 
persona ta sinti su mes culpabel, of sinti su mes incompetente, 
of haya miedo pa faya. Si un mayor no ta sinti su mes balora 
esaki por tin efectonan negativo riba educacion di e yiu(nan). 
Como mayor ta importante pa tin balor propio pa asina por siña 
e yiu(nan) balora nan mes tambe. 

Stress fmanciero por haci cu un persona inconsciente ta tuma 
medidanan cu lo tin consecuencia negativo riba e situacion fi- 
nanciero actual. Por ehempel un mayor cu tin problemanan fi- 
nanciero, cu ta bay haci compras, como distraccion pa su prob- 
lemanan, lo causa mas problemanan fmanciero pa su mes y su 
famia den caso cu e gasta placa riba cosnan innecesario. E de- 
benan lo bira mas halto, mirando cu e placa a wordo uza pa otro 
cos. 

Mayornan cu consciente of inconsciente ta comparti nan preo- 
cupacion fmanciero cu nan yiu(nan), ta pone un presion enorme 
riba e yiu(nan). E yiunan ta sinti cu e problema fmanciero di nan 
mayornan ta bira un responsabilidad di nan. Esaki ta bira un car- 
ga hopi pisa pa nan cu por afecta por ehempel nan concentracion 
y prestacion na scol, sin lubida nan estado emocional. 

E mayor ta esun cu tin e responsabilidad pa percura pa e situa- 
cion fmanciero di e famia, como tambe pa e stabilidad emocional 
di su yiu(nan). 

Un di e ayudonan di mas grandi pidi na Departamento di Asunto 
Social(DAS) su seccion Bida & Famia, ta relaciona riba educa- 
cion di yiu. A pesar cu tin problema den bida diario, educacion 
di yiu ta keda prioridad. 

Si e preocupacion fmanciero ta uno mucho pisa pa carga, aki ta 
sigui algun tip cu por wordo implementa: 

• Papia cu un persona of instancia tocante bo preocupa- 
cion financiero. 

• Traha un presupuesto pa asina purba di yega na un 
manera pa baha e gastonan y/of debenan. 

• Pone prioridadnan pa bo mes como mayor y bo famia. 

• Haci actividadnan cu bo famia cu no ta costa (hopi) 
placa. 

• Come saludabel. Proteina y vitamina ta yuda e curpa 
combati stress. 

• No laga e stress fmanciero domina e ambiente den e 
hogar. 

Pa mas pregunta riba e topico aki of pa yudansa/guia relaciona 
cu bida familiar y educacion di yiu por yama Departamento di 
Asunto Social seccion Bida & Famia na telefon 528-1150. 














BJKDUf 


DIAHUEBS 25 OCTOBER 


fl32 lL0CAL 


Premier: ‘Den e temponan aki financieramente dificil, tur ayudo cu 

nos por haya ta bon bini’ 



ORANJESTAD - Awe lo tuma luga na Sint 
Maarten e Caribbean OCT’s Resilience Sum- 
mit, cu ta hiba e tema di ‘Unite Prepare Adapt’ 
(Uni Prepara Adapta). 

Esaki - segun un comunicado ricibi di gobierno - ta 
un conferencia, den cual 12 pais den Caribe ta bin 
hunto pa trata e tema di resiliencia. 

Resiliencia ta É e forsa cu un pais mester tin’ pa re- 
cupera despues di cualkier calamidad. Sea ta calam- 
idad economico sea causa door di crisis economico 
mundial of di maneho di cada pais, of calamidad 
natural manera un horcan of teremoto of tambe un 
calamidad manera e crisis migratorio di Venezuela. 

Durante e Caribbean OCT’s Resilience Summit, 
e 12 paisnan participante lo firma un documento, 
cual ta un programa di Union Europeo cu ‘ta pone 
40 miyon Euro disponibel di European Develop- 
ment Found’ pa e 12 paisnan aki por uza e fondo 
den e proximo 5 añanan, pa traha riba 3 area. 

E prome area: Energia 

Aki kier enfoca mas riba e eficiencia locual ta pas 
den e vision di Gabinete Wever-Croes. Gobierno 
di Aruba ‘no ta enfoca’ riba visionnan cu no ta real- 
istico manera tawata tin den pasado. Recalibracion 
di e visionnan irealistico aki di pasado ta tumando 
luga cu e meta pa yega na unda cu Aruba por ta 
completamente independiente di crudo y bay over 
sea na gas parcialmente of na otro energia alterna- 
tivo. 


Pero mientras tanto, Aruba mester sigui concentra 
riba eficiencia. Eficiencia kiermen con y con hopi 
nos ta uza energia y con nos ta bay pa uza menos 
energia door di ta mas consciente y cu mas eficien- 
cia. “Nos enfasis ta bay mas pa enfoca riba haci en- 
ergia mas barata y baha e gastonan na Aruba, segun 
e comunicado”, segun e minister president Evelyn 
Wever-Croes. 

E di dos area: Marine Biodiversity 

“Esaki ta encera e atencion duna na nos bida ma- 
rino cu ta sumamente importante pa Aruba siendo 
turismo nos unico pilar economico. Hopi di nos 
turistanan ta bin door di nos area di beach suma- 
mente bunita y tambe door cu nos tin un area 
marino. Nos mester proteha e area aki pa cua tin 
fondo den e 40 miyon Euro.” 

E di tres area: Disaster Prevention and Pre- 
paredness 

Con ta ‘preveni desaster y con pa prepara miho 
pa desaster’ ta un tema di importancia y hopi ac- 
tual tambe na Aruba. “Bou di e capa aki, Aruba lo 
atende cu e crisis migratorio Venezolano cua nos 
ta considera un calamidad na Venezuela cu tin un 
impacto grandi na Aruba.” 

Prome minister ta atende e conferencia aki y a ex- 
presa di ta ‘hopi contento di ta parti di esaki’ y pa fin 
di e conferencia aki firma pa Aruba por tuma parti 
di e fondo di 40 miyon Euro, di Union Europeo. 

“Aruba ta participa hunto cu 12 otro pais den e con- 
ferencia importante aki. Corsou, Boneiro, Saba, 


Sint Eustatius y Sint Maarten, ta forma parti tambe 
hunto cu 6 otro pais den Caribe. Hunto tambe tur 
e 12 paisnan aki lo forma parti di e 40 miyon Euro. 
Y den e temponan aki fmancieramente dificil, tur 
ayudo cu nos por haya ta bon bini”, premier Wever- 
Croes a duna di conoce. 

ORANJESTAD - Recientemente a tuma luga Youth 
Art Fair cu a resulta di ta un manifestacion di Arte 
den su totalidad, gracia na e empeño di maestro- 
nan, mayornan y di e artista hoben cu amor pa arte. 

Aki ta unda cu mas di 25 scol a participa trahando obran- 
an fantastico riba tres canvas duna na nan di 2 x 1 meter, 
na unda e hobennan a trece lo mas precioso di loke den 
nan mente y curason ta e Tradicionnan di Aruba. 

Scolnan cu pa prome biaha a participa ta Scol Paso pa 
Futuro cu a sa di entrega un bunita piesa di Dera Gay. 
Den e mayoria e hoben a concentra riba Dera Gay como e 
enfoke mas grandi cu ta e tradicion di Arubianonan, pero 
tambe e interes a bay na fin di aña y Carnaval. Y tambe 
e famia den su totalidad. E beachnan blanco y e manera 
pa conserva esaki tambe a bin dilanti. Desde januari lo 
tin un Expo di e obranan den Cas di Cultura y pa luna di 
juni e Expo di Dera Gay tambe lo ta habri pa publico por 
aprecia e obranan di nos talentonan hoben y glamoroso. 

E interes di e scolnan ta halto y ya caba na luna di maart 
lo acerca e mayoria pa participa sea den pintura of otro 
forma di arte. Pa 2019 e hoben talentoso Jody Leañez lo 
ta e persona encarga hunto cu un team grandi di bol- 
untarionan pa dirigi, forma y ehecuta Youth Art Fair. E 
intencion ta pa laga e Feria aki di hobennan crece den 
talento y den magia. 

Aruba Art Fair ta orguyoso di a organisa Youth Art Fair. 

E hoben artista Davina Robles a trece 7 bunita piesa cu 
e la crea durante añanan y esun mas menciona tabata e 
Blenchi. Davina ta crea arte den colornan bibo y yama- 
tivo y ta concentra riba e naturalesa di Aruba. Un hoben 
cu ta dedica na Arte y deporte. Davina ta den e TOP 5 
di Track running y esaki entre e hende grandinan. Noor 
Pieterse, Angelina Arens, Daimerly Gibbs, Eefje Steeghs 
Mia Bella Dragonetti Meza, ta entre otronan artistanan 
cu a participa. E hoben Christiaan Ponse tambe a resalta 
cu su pinturanan y su manera di trece arte como si fuera 
e ta biba y por sali na cualkier momento di e pintura. 

Prometedor ta e artista hoben Ivy Ann Bryson, cu a re- 
fleha sublime obranan cu un mensahe puro y divino. E 
hoben ta capta e esencia di su idea y pensamento den 
e forma bibo di Arte. E manera cu e hoben aki ta trata 
su obranan, su empake y dedicacion y amor na conser- 
vacion di cada piesa a hala masha atencion. Pero tambe 
su manera di crea obranan di interes manera e Unicorn 
cu ta honra su presencia den e galeria di ArtisA na San 
Nicolas. 

Pa 2019 e hoben talentoso Jody Leañez lo ta e persona 
encarga hunto cu un team grandi di boluntarionan pa 
dirigi, forma y ehecuta Youth Art Fair. E intencion ta pa 
laga e Feria aki di Hobennan crece den talento y den ma- 
gia. 

Aruba Art Fair 2018, Tabata posibel traves di Partnership 
cu entre otro, Aruba Tourism Authority Sui Generis, 
Prins Bernard Fonds Caribe, Unoca, Divi Resorts Aru- 
ba, Kooyman B\^ AIS, Aruba Hyatt Resorts & Casino, 
Departamento di Cultura (DCA) y VNO. 

Mas di 25 scol a participa na Aruba Art Fair 2018 









































